Азимжон Асқаровнинг қирғиз ҳукуматига нисбатан шикояти юзасидан суд жараёни бошланди\n26 октябр 2020, Тошкент вақти: 09:41\nЖараён Бишкек шаҳар маъмурий судида ўтмоқда.\nУмрбод қамалган ҳуқуқ фаоли Азимжон Асқаровнинг қирғиз ҳукуматига нисбатан шикояти Бишкек шаҳар маъмурий судида 1 июнь куни кўрила бошланди.\nОзодлик радиоси қирғиз хизматининг билдиришича, судда ҳукумат ва омбудсмен вакиллари қатнашмоқда.\nАсқаровнинг шикояти 11 май куни Бишкек шаҳар туманлараро судида кўриб чиқиши кутилаётган эди. Бишкек туманлараро суди фаолиятининг тўхтатилгани сабаб, Асқаров шикоятини кўриб чиқиш бошқа кунга қолдирилганди.\nАсқаров Қирғизистон ҳукуматини БМТ Инсон ҳуқуқлари қўмитаси тавсияларини бажармаётганликда айбламоқда. 2016 йилда БМТнинг Инсон ҳуқуқлари қўмитаси Асқаров қамоқда қийноқларга солингани, у тиббий ёрдам ва адолатли судлов ҳуқуқидан маҳрум қилингани ортидан уни қамоқдан озод қилиш шартлиги тўғрисида қарор қабул қилганди.\n69 ёшли Азимжон Асқаров 2010 йил июнь воқеалари пайтида оммавий тартибсизликларни уюштирган ва милиция ходимни ўлдирган деган айблов билан умрбод қамалган эди. Халқаро ҳамжамият Асқаровга нисбатан жиноят иши сохталаштирилганига ишонилишини таъкидлаган ҳолда, қирғиз ҳукуматидан ҳуқуқ фаолини зудликда қамоқдан чиқаришни талаб қилиб келади.\nSamsung корпорацияси раҳбари Ли Гон Хи вафот этди\nЛи Гон Хининг ўлими сабаблари маълум қилинмади.\nЖанубий Корея пойтахти Сеулда 25 октябрь куни Samsung корпорацияси раҳбари Ли Гон Хи 78 ёшида вафот этди. У отаси асос солган кичкинагина ширкатни Жанубий Кореянинг энг йирик ширкатига ва жаҳоннинг электроника ҳамда компьютер ишлаб чиқариш лидерига айлантира олди.\nЛи Гон Хининг ўлими сабаблари маълум қилинмади. У олти йил аввал юрак ҳуружига учраб ётиб қолганидан сўнг корпорация раҳбарлигини ўғлига топширган эди.\nЛи Гон Хи Жанубий Кореянинг энг бой одами ҳисобланади. Forbes унинг бойлигини 21 миллиард долларга баҳолаган.\nЛи Гон Хи 1987 йилдан Samsung корпорациясига раҳбарлик қила бошлаган. Қисқа вақтда унинг раҳбарлигида арзон ва сифати унча яхши бўлмаган маҳсулотлар ишлаб чиқарувчи ширкат жаҳондаги ишлаб чиқариш лидерларидан бирига айланди.\nЛи Гон Хи бир неча марта жиноий ишларнинг ҳам фигуранти бўлган. Уни, жумладан, собиқ президент Ро Дэ Уга пора берганликда ҳам айблашган.\n2008 йилда ли Гон Хи солиқ тўлашдан бўйин товлаганликда айбланиб, шартли равишда озодликдан маҳрум қилинган ва Samsung раҳбариятидан кетишга мажбур бўлганди. Бироқ орадан икки йил ўтгач у оқланди ва ширкатга раҳбарлик қилишда давом этган.


“Туркистон” саройида Владимир Свердлов-Ашкеназининг концерти бўлиб ўтди\nДобавлено: 11.11.2016, 11:26\nМашҳур композитор Пётр Чайковскийнинг биринчи концертидан завқланмаган одамни топиш қийин бўлса керак. Ўзбекистон миллий симфоник оркестри жўрлигида В.Свердлов-Ашкеназининг концерти муносабати билан “Туркистон” саройи мухлисларга гавжум бўлди.\nҚирқ йиллик оилавий анъанани давом эттириб келаётган мусиқачилар сулоласининг кенжа вакили шу кунлари Ўзбекистонда ижодий сафарда. Таниқли пианиночи ва бастакор Владимир Свердлов-Ашкенази Россия, Бельгия, Германия, Италия, Япония, Австрия каби кўплаб мамлакатларда концерт намойиш қилган, бир қатор халқаро мукофотлар совриндори. Унинг сонаталари, пианино бобидаги маҳорати етакчи мунаққидлар, соҳа мутахассислари томонидан юқори баҳоланади.\nПойтахтимиздаги "Туркистон" саройида бўлиб ўтган концертда Л.Бетховеннинг 7-симфонияси, П.Чайковскийнинг фортепьяно ва оркестр учун ёзган 1-концерти янгради.\nКонцертга халқаро танловлар ғолиби Азиз Шоҳакимов дирижёрлик қилди, оркестр бадиий раҳбари – Ўзбекистон халқ артисти Исмоил Жалилов.\nОдамзод шод кунида ҳам, ғамга ботганида ҳам мусиқага юзланади. Мусиқанинг сеҳрли кучи шундаки, у бир пайтнинг ўзида тингловчини ширин ғамга ботириб, яна ундан фориғ этади. Икки соатлик концерт давомида ўзбек мусиқа ихлосмандлари ўша кўйга тушди. Қувонди, ўйга толди, завқланди...\n“Олтин куз” халқаро санъат фестивали доирасида ташкил этилган концерт ўзбек томошабинларига унутилмас туҳфа бўлди. Владимир Свердлов-Ашкенази Ўзбекистонда нозик дидли, мусиқани теран ҳис этувчи мухлислари борлигидан миннатдорлигини билдирди.\nОЗОДБЕК НАЗАРБЕКОВНИ ТОЖИКИСТОНЛИКЛАР ҚАНДАЙ КУТИБ ОЛИШДИ? (ВИДЕО)\nЮлдуз Усмонованинг “Эй, азиз инсон” концерт дастури диски сотувга чиқди\nМинглаб одам кириши режалаштирилган “Уммон”нинг Намангандаги концерти нега ўтказилмади? (Видео)\nМанчестерда теракт қурбонлари хотираси учун хайрия концерти бўлиб ўтди\nЯхши тайёргарлик кўра олмаган Жаҳонгир Отажоновнинг концерт дастури қандай ўтди? (Фоторепортаж)\nАлишер Файз концертида 4200 мухлиси билан селфи тушди(Фото)


Мана, азизлар, ҳафта айланиб сиз билан яна юзма-юзман. Бормисиз, омонмисиз? Ëз қандай соз десам, ўзимни ҳам, сизни ҳам алдаган бўламан. Бу иссиқда ўзимни товада қовурилаëтган котлет каби ҳис қилмоқдаман.\nБир пайтлар Урганчдаги ТВ АЛС каналида ишлаганимда иссиқ қандайлигини намойиш қилиш учун хом юмуртқани машина капоти устига чаққанмиз. Шессекундда пишган юмуртқани капкир билан олиб кўрсатиб, давлат термометрлари ëлғонини фош қилганмиз.\nЎтди умрим, во дариғ, латта тўппи киймадим.\nАслида ëзувчи Жюль Верн айтганидек, иссиқ қишнинг кунида одамга ëқади. Иссиқ пайтида чироқ ўчиб, кондиционер ишламай қолса-ю, сиз Юнусободдаги тош катакнинг саккизинчи қаватида бўлсангиз. Бундай ҳолатда қандай яшашни папуасларга ўргатадиган эскимос мулозимлар доимо топилади. Яхши тарафи шуки, қиш эмас – ëз.\n“Толибон” ўзбеклар яшайдиган туманни босиб олди. Қачон Ўзбекистон биродарлар назоратига ўтаркин, деб ярим метр соқолни қўйиб кутаëтганлар ҳам бор қурбақаободда. Ҳижоб ичига шпаргалка яширган ожиза имтиҳондан чиқарворилса, тақсирлар “қани диний эркинлик”, деб додлаяпти.\n“Ўзбекистон овози” газетаси бош муҳаррири, Олий Мажлис Қонунчилик палатаси депутати Сафар Остонов ўлди. Синмасни кулол, ўлмасни худо яратмас.\nБританиянинг Ўзбекистондаги собиқ элчиси¸ “Самарқанддаги қотил” китоби ëзари Крейг Мюррей судга эҳтиром кўрсатмади, дея қамалди.\nЖоханинг қизи бошқа фирмачнинг Сардор деган ўғлига тегибди. Низомиддиновнинг ўғли давра ташқарисида қолди. Кўргани тўй, егани қўй буларнинг.\nБош вазирнинг ланка тепиш қарори ижросини бажариш учун Қишлоқ хўжалиги вазирлиги ва металлургия заводлари ишга киришди.\nТангри одамни яратди. Одам эса ксерокс ихтиро қилди. Яна бириси эса бу ксероксдан сохта пул чиқаришни йўлга қўйди. “Истанбул-Олмаота-Тошкент” учоғида учиб келган йўловчилардан бирининг юклари орасида сохта 5000 АҚШ доллари борлиги аниқланди.\nҚарангки, улардан бирининг бошқарувидаги “Ласетти” маркасидаги автотранспорт воситасини кўздан кечириш давомида олд йўловчи ўриндиғи остида яна сохта 5000 АҚШ доллари борлиги аниқланди.\nКейин Юнусобод туманида ўтказилган тезкор тадбирда мазкур қалбаки валюталарнинг ҳақиқий эгаси уларни қабул қилиб олаётган вақтида ушланди.\nЎзи оригинал нарса қолмади. Сохта соат, сохта телефон¸ сохта дизайн. Қатортолдаги Сумайянинг Ойшага айтишича, шоҳ ҳам сохта эмиш. Яна ким билади?\nМактуб ортида одам ва унинг дарди бор. Бу сийқа бўлса ҳам тўғри гап. Почта қутисига келган манови мактубга видео ҳам илова қилинибди:\n“Навоий вилояти Кармана тумани Талқоқ-2 массиви, молиянинг орқасидаги кўп қаватли уйларда канализация тошиб кетган. Бир ойдан бери шу аҳвол. Ҳидига чидаб бўлмаяпти. Кармана шаҳарчасининг қоқ ўртасидаги бу аҳвол наҳотки раҳбарларга барибир бўлса? Аҳолини ким ўйлайди?\n“Обод маҳалла” деб оғиз кўпиртиргунча, мана бунақа ҳолатларни бартараф этишсин. Ширкат бартараф этмаяпти. Ширкатнинг Кармана тумани электр тармоқлари корхонасидан ҳам 50 млн сўм, бошқа тўловлардан ҳам камомади бор, топширолмаяпти шу учун.\nБиз тўлаган пулларни давлатга ўтказмаган. Жабрини аҳоли тортиши керакми? Энди канализацияниям тозалатмай қўйди. Тўлиб-тошиб кетган. Аҳоли кўп жойга мурожаат қилишган, аммо айнан Кармананинг марказида бу аҳволга томошабин бўлиб турган масъуллардан аҳоли норози. Ҳолатнинг бартараф этилишига ёрдам беринг”.\nМана бу хатни эса улкан юк машиналари асабини қақшатган хоразмлик дойи ëзибди. Эҳ дойи, рўмолимнинг ичи шойи…\n“Ассалому алайкум. Хоразм вилоятининг Оқтепа маҳалласидан мурожаат қилгандик, таъсири бўлмаяпти. Аҳоли ҳудудида курилиш молларини сотиш учун омбор қурилган, кунига катта машиналар кириб чиқади. Лекин кўчанинг бошида 6 тонна чеклов белгиси бор. Шунга қарамай, мен тадбиркорман деб, хоҳлаган ишларини килишяпти, тадбиркорлик қилиб бошқа қонунни бузиш керакми?”\nМен “Шум бола” китобини синчиклаб ўқийман. Кинодан фарқли, китобда кўп тафсилотлар бор. Масалан, шум бола бозорда музқаймоқ олиб ялайди. Бундан юз йиллар олдин музлаткич бўлмаган пайтда, ëзнинг куни музқаймоқни қандай сақлашган? Бу савол жавобини билмайман.\n1873 йили июнь жазирасида Хивани ишғол қилган Кауфманни ҳайрон қолдирган нарса ҳам шу. Хиваликлар ëзнинг куни сувга муз солиб ичишган. Руслар мороженое, турклар дўнгдирма, инглизлар айскрем дейдиган музқаймоқни мамлакатнинг бутун уруғ-аймоғи жон деб ялайди.\nЭҳтиëж ва талаб ортидан таклиф келади. Андижонлик бир амаки дунëдаги энг ширин музқаймоқни ихтиро қилди. Шаҳар ва қишлоқлар, паст кўчаю рост кўчаларда анжан музқаймоғи деган қутини орқалаган жаллоблар пайдо бўлди.\nЕганлар дармонда, емаган армонда эди. Аммо бирдан ўзларининг бемаза музқаймоғини сотиб, халқни лох қилаëтган олигарх ўз бозорини бошқа билан бўлишгиси келмай қолди. Бор, тошингни тер. Менинг ҳудудимда сотма, деди.\nАндижон музқаймоғига душманлар кенг фрўнт бўйлаб ҳужум бошлади. Оғир артиллерия ишга тушди. Белида белбоғи бор анжанлик музқаймоқ ҳимоясига чиқсин.\nБўлсанг йигит, бўлсанг ҳамки чол! Қўлинга қурол ол! Ва ўз музқаймоғингни ўзинг асра. Бугун музқаймоқни ҳимоя қила олмасанг, эртага мустақиллигимизга ҳужум қилаëтган ўриспараст Ўзбекистон раҳбариятига ҳам қарши тура олмайсан.\nШу гапни айтишим билан Мирза Анвар ака: “Бу музқаймоқнинг бактериал анализига шубҳам бор! Уни қанақасига ҳимоя қила оламан?! Музқаймоқни ҳимоя қилиб, аҳоли соғлиғига қарши бўлишим керакми?!» деди.\nМен эса: “Селектив жазолашга қаршиман. Наманган музқаймоғи билан Андижонники бир хил. Иккаласида ҳам камчилик бор. Аммо Андижонникига ëпишди булар. Ҳали ҳеч ким анжан музқаймоғини еб ўлмади. Емасдан ўлаëтганлар бор омо лекин”, дедим.\nМавзуга изоҳлар давом этди:\n“Аслида битта аравага АНДИЖОН МАРОЖНИЙ деб ёзволиб, хоҳлаган морожнийни сотиш урфга кирди. Бизнинг кўчада 3 та бор, ҳаммаси ўзимизнинг болалар. Андижон биздан 700 км”.\nИнтернетдаги Дилбархон деган доктор опанинг ҳам гапини эшитсак:\n“Стафилококк бактериясини топиш жуда осон, у энг кенг тарқалган бактериялардан бири, бозордаги истаган сут маҳсулотларини текширинг, топасиз. Одамлар қўли терисини текширинг, топасиз, 30-40% одам терисида бу бактерия доимий равишда яшайди (резидент).\nИммун тизими тўкис бўлган одамга хавф туғдирмайди, ошқозон кислотаси уни енгишга қодир. Фақат иммунитети жуда тушиб кетган одамларга ва очиқ яра ичига тушганда хавф уйғотади”.\nМундай тарихни кавлаштирсам, музқаймоқ деган матоҳ Туркистоннинг руслар яшайдиган слободаларида сотилган экан.\nЎрислар Туркистонни босволиб, ўрисларни ерлаштирган жойлар слобода дейилган. Ўша жойда жалабхоналар ҳам бўлган. Шу боис, “слобода” сўзи “исловот” сўзига айланган.\nТурк тилида боши “с” билан келган сўзлар олдига “и” қўшиб талаффуз қилинади. Стакан – истакон, справка – исправка, станция-истанса. Туркияда ҳам скала деган сўз искала дейилади. Смирно деган шаҳар Измирга айланган.\nБу гапни айтишдан муддаом нима? Туркистонга асосан Россияда иши юришмаган¸ дордан қочган қаланғи-қасанғилар келиб жойлашган. Улар маҳаллий халқдан ошкора нафратланишган. Бу ҳолат совет даврида ҳам давом этди.\nËзиқлар бўлсинким, мустақиллик пайтидаям бу слобода мансублари ўзбек тилининг давлат тили бўлишига ашаддий қарши бўлиб келишди. Бу слободадаги ўзини энг либерал санагани ҳам Россиядаги ватниклар (битлиқи гуппи кийган колхозниклар) деган тўда вакили каби даққи фикрлайди.\nУлар жон деб Жириновский ва Зюганов партиясига аъзо бўлишган бўларди. Бошқа тарафдан, тарозининг бу ëғидаги маҳаллий аҳоли ҳам порахўрлик, ўғрилик, маиший бузуқлик, фирибгарлик ва манқуртлик бўйича бу слобадага дарс берадиган тўдага айланган.\nҲозир Россияда энг ахлоқсиз ва чегара билмас жалаблар ўзбек қизлари эканини ҳамма билади. Ўзбекистонга келган афғон ва хитой тужжорлари арзимас чақа эвазига ўзбек қизларини тагига босиб ëтибди.\nМен полиция де морало эмасман. Фоҳиша ўзи истаб кимнинг тагига ëтса, бемалол ëтаверсин. Ош бўлсин. Лекин ота ўз қизининг, эр ўз хотинининг танасини пул эвазига сотаëтган пайтда ҳар қандай либерал фикрли одам ҳам асабийлашади.\nКорейсга қизини бериб, конверт ичида пул олаëтган дўппилик ўзбек отахон кўзларидан севинч кўз ëшлари оққанини кўрганман (видеоси бор). Яна ëзаверайми ëки фақат ўрисларни сўкканим маъқулми?\nТарих улуғ муаллим. Ундан сабоқ олайлик. 1598 йили рус подшоси Фёдор Иванович ўлади. Унинг ўғли Дмитрий сирли тарзда йўқолади. 1601 йилдан то 1603 йилгача Россияда экинлар ҳосил бермади. Очарчилик бошланди. Бир ярим миллион одам очдан ўлди.\nОдамлар вилоятларни тарк этиб, Москвага ëпирилиб кела бошлади. Иш ва нон йўқлиги боис одамлар талончи бандаларга айланди. Мамлакат саросима ва қўрқув ичида қолди.\nБундан фойдаланган Польша қироли Сигизмунд III Сохта Дмитрий деган одамни Россия подшоси қилиб қўяди.\n1605 йилда Москва бойлари ва руҳонийлари ҳамда жиноят олами вакиллари Сохта Дмитрийга таъзим билан чиқишди.\nСохта Дмиитрий Россияни Польша вассалига айлантирди.\nҚИЗИЛ ИМПЕРИЯНИ ҚЎМСАГАН КИМСАЛАРГА\nТарихнинг шиддатин тўсмоқчи бўлиб,\n“Ортга қайтинг!” – дея даъват этасиз.\nҚўйиб берсак, бизни, қаҳрга тўлиб,\nЯна жар томонга бошлаб кетасиз.\nҚизил байроқларни баланд кўтариб,\nҚайтайликми яна қуллик, ёлғонга?\nҚайтайликми яна шаҳид боболар\nҚонлари сачраган Қизил майдонга?\nДилимни, динимни, она тилимни\nХўрлаган замонга яна қайтайми?\nҚайтиб, Навоийни берган элимни\n“Жоҳил, саводсиз” деб яна айтайми?\nЯссавий, Нақшбанд, Темур руҳини\nНега чирқиратай, нега хор этай?\nНечун боболарим эккан толларни\nКелажак фарзандлар учун дор этай?\nҚай инсон ўзлигин билгани сайин\nИстибдод қутурган маконга қайтар?\nҚай бир халқ эрк ҳиссин туйгандан кейин,\nЯна ўзи истаб зиндонга қайтар?\nҚайтиш – авлодларнинг юрагини еб,\nАждодлар қонини ичиш эмасми?!\nҚайтиш – бир куннинг ғам, ташвишлари деб,\nБуюк саодатдан кечиш эмасми?!\nҚайси коваклардан чиқиб келдингиз,\nЧиқдингиз қайси бир моғоралардан –\nНаҳот ҳамон мастсиз шаҳид инсонлар\nТериси қопланган ноғоралардан?!\nҲурликмас, бир бурда нон азиз сизга,\nЭркдан муҳимроқдир қориннинг ғами –\nАммо қайтганларни кутади қондан\nЗанглаб кетган зулм қиличин дами.\nГирдобдек яширин ҳар бир ўйингиз,\nЎргимчак тўридек макрингиз пинҳон –\nЯнги уй қурмоқчи бўласиз, аммо\nНавқирон боғларни қиласиз пайҳон.\nЭскидан одат бор:\nЯнги уй мозор\nВа ёки вайрона узра солинмас.\nЯнги уй тикламоқ учун қадимдан\nЁнғин бўлган уйдан бир чўб олинмас.\nСиз эса соғиниб ўтган кунларни,\nЭски пойдеворни излаб юрибсиз,\nКуйган тўсинларни, мўрт устунларни\nЯна ишлатмоққа созлаб турибсиз.\nТарихнинг йўлини тўсаман дея,\nҚанчалар уринманг – қўлингиз қисқа.\nСиз тарих карвони ўтар йўлларда\nЭзилиб кетасиз худди қумурсқа.\nЎзимнинг уйимни ўзим тиклайман,\nБоболар ишидан олиб андоза.\nБу уй юксак бўлар,\nЭзгу ўйларимдай бўлади тоза.\nМен энди қайтмайман – ортимда қолган\nБарча кўприкларни тамом ёққанман,\nМен энди адолат, муҳаббат сари,\nИнсоний бахт сари йўлга чиққанман.\nЭнди юрагимда қўрқув, ҳадикмас,\nВатан ва истиқлол нафаси бордир.\nЭнди тилагимга чўпчаклар эмас,\nУлуғ келажакнинг орзуси ёрдир.\nАзиз фарзандларим қўлидан ушлаб,\nОйдин манзилларга кўзим тикканман,\nМозий чинорлари ёнида мен ҳам\nМинг бир умид билан ниҳол экканман.\n© Хуршид Даврон\n1996 йил. “Баҳордан бир кун олдин” китобидан.\n“Оловли йўллар” фильмини қайта кўрдим. Фильм тарих ҳақида эмас, бугунги кун ҳақиқати каби кўринди. Мактаб керак эмас, деган жулдирвоқи муллалар. Театрда аëллар роль ўйнамасин, дея додлаëтган экстремистлар. 9 яшар қиз эрга берилиши керак, деган радикаллар. Ўғри ва мунофиқ шайху имомлар. Босқинчи ўрислар ва уларга сотилган маҳаллий хукмдорлар. Ва буларнинг барига қарши курашаëтган оз сонли жадидлар. Ҳамза, Завқий ва миллат умидлари.\nБу кинони суратга олган раҳматли Шуҳрат Аббосов “Озодлик”да чиқиш қилиб, аëллар озодлигига яна чанг солмоқчи бўлганларни танқид қилганида жоҳил оломон тиззасини уриб қарғаган эди.\nАфғонистондаги каби жаҳолат ва Суриядаги каби қабоҳатни орзу қилган жоҳил оломон алжирашидан қусгинг келади. Кинони албатта кўринг.\nМана бу шеърни улуғ маърифатчи жадид отамиз Ҳамза Ҳакимзода Ниëзий ëзган:\nБизга бу кунлар янадин келурму?!\nБизга ҳеч ким шунча шафқат қилурму?!\nБу кунда ҳам истиқболдан кўз юмсак,\nБиздан ному нишон сўнгра қолурму?!\nХудди шу кайфиятдаги гапларни халқ душмани дея совет ҳукумати отиб ўлдирган Қодирий ҳам ëзган.\nАбдулла Қодирий тақволи одам эди. Лекин шу киши бугун тирик бўлиб “Калвак махзум” асарини тармоқда эълон қилса нима бўларди? (Асар “Калвак Махзумнинг хотира дафтаридан” деган ном билан 1920 йили нашр бўлган).\n1. Сазойи кесакбўрон қилишарди. 2. Дин ишлари қўмитаси ва ИИВдаги махзумлар унинг устидан иш очарди.\n“Калвак мазхум” асари ҳақида қисқача. Мадраса мударрисининг ўғли билан имом домлалар секс қилишади. Кейин домланинг ўғли бунга ўрганиб қолади. Олдин уни шаҳардаги улуғ шайх ва казо-казо уламолар итаради. Охирида мачит қоровули ва мутавваллиси итариб юради.\nОтаси “буни уйлантирсак тузалади” деб, бир бечоранинг қизини олиб беришади. У қизга қарамайди ҳам. Чунки ўша имомбердилар билан ëтишни хоҳларди. Хотинидан нафратланган бачча уни уриб ўлдириб қўяди.\nҚудалар хун талаб қилиб қозига боради. Қози муттаҳам бўлиб баччани оқлайди (пора эвазига). Қудалар Чор ҳукумати судига мурожаат қилишади. Суд баччани қотилликда айбдор деб топади. Шу.\nҚодирий қадимчи муллалардан қўрққани боис бу асарни Жулқунбой тахаллуси остида ëзган.\nБировлар бундақа гапларни ëзаверманглар, уятамиз дейишди. Улар ҳатто секс сўзини кексга алмаштиришибди.\nУятчанглар учун: КЕКС бу инглизча cake ëки cakes сўзининг ўрислашгани. Пойир солинган хамирдан пишириладиган, ичида кишмиши бор ширин нон. СЕКС эса жинсий яқинлик деган илмий сўз. Илмдан уяладиганлар тўдасига яна айтаман. Илмга ишонинг. Илмий терминларни ишлатинг ва ўрганинг. Мана, гуглнинг ичида ўтирган Сиррихондан сўранг.\nСирри билан суҳбат\nСирри: Сен кимсан?\nЎзбек: Мен ўзбекман.\nСирри: Демак мўғуллардансан. Москва князи Юрий Учинчининг қудаси Олтин Ўрда юртбошиси Ўзбекхон авлоди. Эски харитада ҳозирги Россия Ўзбекия деб юритилган.\nСирри: Сен нима иш қиласан?\nЎзбек: Мен палов пишириб сотаман Астраханда.\nСирри: Астрахан эмас, Аштархон. Бир вақтлар каспийбўйи ҳукмдори бўлган Қосимхоннинг укаси асос солган ўлка бу. Энди сен пиширадиган овқатни ҳиндлар ўйлаб топган. Санскрит тилида “пилав” сўзи гуруч-сабзили овқат дегани.\nЎзбек: Мен манти пишираман ҳар пайшанба.\nСирри: Манти – бу хитойдаги хансулар овқати. Ман дегани – хамир, ту дегани – буғ. Лағмон ҳам, мампар ҳам хитойники. Яна нима иш қиласан?\nЎзбек: Келган меҳмонларнинг чойидан хавбар оламан. Самовар ëқаман. Патнисга чойнакни қўйиб олиб бораман.\nСирри: “Чой” русча сўз бўлиб, инглизча “теа” сўзининг бузилган варианти. “Самовар” ҳам русча сўз. “Ўзи қайнатар”, дегани. “Патнис” эса “поднос” деган русча сўзнинг бузилган варианти. “Чойнак” эса русча “чайник” сўзидан олинган. Умуман, яна нима қиласан?\nЎзбек: Иш кўп. Патент оформления қибераман. Разрешения на работу тўғрилайман. Прописка. Учетний карточка. Страхования. Аммо бу гапларам ўзбекча эмас, деб айтсанг, кнопкани босиб, апликацияни удалит қивораман.\nСирри энди жим эди.\nМен учун азиз эллиққалъалик аëл бола-чақаси билан Тошкентга поездда келаëтган эди.\nМен Ховос бекатига бориб: “Бекат бошлиғи қаерда?” деб сўрадим.\nБекат бошлиғи 1 июнь – болалар куни муносабати билан етимларга совға беришга кетган экан.\n“Рельсларни чўкич билан уриб назорат қиладиган одам қани?” деб сўрадим.\nУ дўмбирачилар мактаби учун ëтоқхона қурилишига жўнатилибди. Сурхондарëга.\nҲали-вери келмайди, дейишди.\nПоезд ўтаëтганда семафор чироқлари ëнишини назорат қиладиган электрик эса бир йил олдин Шоввозсойга кетиб, қайтиб келмабди.\n“Сиз кимсиз бўлмаса?” дедим мен Ховос бекатида ўтирган одамга.\n“Мен асли электр тармоқлари корхонасида ишлайман, барибир туманда электр йўқ, бориб ўша ерда нарда ўйнаб тур, деб юборишди”.\nМен унга қараб: “Сиз рельсларнинг дарз кетганини текшира оласизми?” дедим, “ҳа”, деди.\n“Семафорнинг доимий ишлашини таъминлай оласизми?” дедим, “қўлдан келганча”, деди.\nМен унинг қўлига 20 доллар тутқазиб: “Ака, ҳаракат қилинг” десам, “яна 10 қўшсангиз, ютубдан поезднинг бекатдан қандай ўтказишни кўриб, ҳамма айтганингизни қиламан, ака”, деди.\nМен яна 10 бердим.\nХуллас, такси ушлаб уйга кетдим.\nТаксичи аслида ўқитувчи бўлиб ишлаëтган экан.\nТакси қилган пайтида мактаб қоровули болаларга қараб тураркан.\nЙўлда ГАИ тўхтатди. Аслида у агроном, лекин пенсияга чиққан тоғасининг милиса кийимини кийиб “ишга чиқиб туради”.\nКечқурун Ховос бекатига телефон қилсам, ҳеч ким олмади.\nПул берганим электрчининг ҳам телефони ўчган.\nИнтернетга кирсам, шок хабар:\n«Ховосда поезд тўхтаб қолди. Ўлганлар йўқ. Одамлар шпал бўйлаб юриб, шаҳарга келяпти”, деб ëзилган эди.\nЯна Ховосга телефон қилсам: “Ака, узр, нотўғри тугмани босворибман. Пулнинг ярмини қайтараман. Қолганини қиëматда оласиз”, деди.\nДиндор экан, Худога шукр, дедим.\nРостдан ҳам шукр.\nҲеч ким гўрда эмас.\nДўмбирачиларга ëтоқхона қураëтган айбдор стрелкачини Термиздан олиб келиб, суд қилиб, жаримага тортишди.\nЭнг муҳими касбни билиш эмас, энг муҳими – одалат ва содақат.\ndata-title="РТдан ваъз: Кексга айланган секс" data-description="<!-- wp:paragraph --> <p>Мана, азизлар, ҳафта айланиб сиз билан яна юзма-юзман. Бормисиз, омонмисиз? Ëз қандай соз десам, ўзимни ҳам, сизни ..." data-image="https://eltuz.com/wp-content/uploads/2021/06/rasm4298028.jpg" data-url="https://eltuz.com/video/218090/" data-services="facebook,odnoklassniki,twitter,telegram" data-counter="ig">\n«Озодлик» радиосига таҳдид қилган имом диний идора назоратига олинди\nТошкентнинг Мирза Юсуф масжиди имоми Раҳматулло Сайфуддиновга 9 март куни «Озодлик» радиосини лаънатлаб, унга «жаноза ўқигани» ортидан Вазирлар Маҳкамасининг ...


09:56 / 09.04.2020\nРоссия президенти Владимир Путин пандемия муносабати билан телевидение орқали россияликларга учинчи марта мурожаат қилди. Россия раҳбари бу мурожаатида коронавирус оқибатларидан жабр кўрганларни қўллаб-қувватлаш бўйича янги чораларни эълон қилди.\nФото: Alexei Druzhinin/Kremlin via REUTERS\n“Қадрдон дўстлар! Чарчоқ тўплангани, тўрт девор орасида мунтазам қолиш кўпчилик учун оғирлигини тушунаман, бироқ бошқа танлов йўқ. Ўзини алоҳидалаш режимига албатта чидаш лозим”, деб айтган Путин кириш нутқида.\nУ коронавирусга қарши кураш Россиянинг навбатдаги тантанаси билан якунланишини айтган. “Ҳаммаси ўткинчи ва бу ҳам ўтиб кетади. Давлатимиз жиддий синовлардан кўп марта ўтган – Россия барчасини уддалаган. Бу коронавирус балосини ҳам ютамиз. Биргаликда барчасидан ўта оламиз”, деб қўшимча қилган Путин.\nПутин коронавирус пандемияси иқтисодиёт ва одамлар ҳаётига салбий таъсир кўрсатаётгани муносабати билан бир нечта ижтимоий чоралар кўрилишини эълон қилган. Ушбу чоралардан асосийлари қуйида келтирилган.\nФуқароларни қўллаб-қувватлашга қаратилган чоралар\nШифокорлар ва тиббий ходимларга меъёридан ортиқ юклама учун қўшимча тўловларга 10 млрд рубль ажратиш.\nКоронавирусга чалинганлар билан ишловчи мутахассисларга апрелдан бошлаб 3 ой давомида қўшимча ҳақ тўланади. Шифокорлар учун бу тўловлар ойига 80 минг рублни, ўрта бўғин тиббий ходимлари учун 50 минг рублни, кичик бўғин тиббий ходимлари учун 25 минг рублни ташқил қилади. Тез ёрдам шифокорлари ойига 50 минг рублдан, фелдшерлар ва ҳайдовчилар 25 минг рублдан қўшимча ҳақ оладилар.\n3 ёшдан 7 ёшгача фарзандлари бўлган оилаларга тўловлар июлдан эмас, июндан берила бошланади. Бу тўловлар нафақат эҳтиёжманд оилаларга берилади, уни коронавирус оқибатида ишини йўқотган кишилар оилалари ҳам олиши мумкин.\nИшини йўқотган кишилар оилаларидаги ҳар бир балоғатга етмаган болага ойига 3 минг рублдан тўланади.\nИшини йўқотганлар ва 1 майгача бандлик марказларига мурожаат қилганларга энг кам иш ҳақи миқдори (12130 рубль) баробарида нафақа тўланади.\nБизнесни қўллаб-қувватлашга қаратилган чоралар\nКичик ва ўрта бизнес корхоналарига суғурта жамғармаларига ижтимоий бадаллар тўловини ярим йилга қолдириш.\nКорхоналарнинг тўловларни кечиктириш натижасида вужудга келадиган қарздорлиги корхона уни секин-аста уза олиши учун бир йилдан кам бўлмаган муддатга реструктуризация қилиниши керак.\nҲудудларга тиббий муассасалар юқори шайлигини таъминлаш, жумладан янги қурилмалар билан ишлай оладиган мутахассислар бригадаларини шакллантириш.\nМолия вазирлигига коронавирусга қарши кураш учун келиб тушган маблағларни ўз ихтиёрига кўра тақсимлай олиши учун ҳудудларга талабчанликни бўшаштириш вазифаси топширилган. Путиннинг таъкидлашича, ҳудудларга бу борада эркинлик берилади, бироқ талабчанлик ҳам юқори бўлади.\nҲудудларга фаолияти юқори хавф мавжудлиги сабабли чекланиши керак бўлган ташкилотлар рўйхатини тузиш топширилади, қолган корхоналар санитар талабларга амал қилган ҳолда ишини давом эттира олади. Ҳар бир субъектда ҳудуднинг ҳаётини таъминлашда муҳим роль ўйновчи корхоналар рўйхати шакллантирилади.\nҲукумат ва Марказий банк 5 кун ичида бизнесни қўшимча қўллаб-қувватлаш бўйича дастурни тайёрлаши керак бўлади. Бу ёрдам биринчи навбатда бандликни сақлаб қолувчи корхоналарга тақдим қилиниши керак.\nҲукумат паспорт, ҳайдовчилик гувоҳномалари ва шахсни тасдиқловчи бошқа ҳужжатлар муддатини камида 3 ойга автоматик узайтириш механизмини ишлаб чиқиши белгиланган.\n“Кейинги 2-3 ҳафта ҳал қилувчи бўлади. Бу вақтда биздан барча ресурсларни мужассамлаштириш, шифокорлар тавсияларига қатъий риоя қилиш талаб этилади”, деб таъкидлаб ўтган Путин.\n“Йўқотишларсиз иложи йўқ, бироқ биз уни минимумга келтира оламиз”, деб ишонч билдирган Россия раҳбари.\nЕвроиттифоқ Россиянинг юқори мартабали амалдорларига қарши санкциялар киритди\n18:29 / 02.03.2021


Улуғбекнинг ғойиб бўлган кутубхонаси ёҳуд Шарқнинг ечими топилмаган жумбоғи » Шерлар, туш табири, Афоризмлар, Маноли сузлар 2022 - Vatanda.CoM\nVatanda.Com » Кизикарли маълумотлар » Улуғбекнинг ғойиб бўлган кутубхонаси ёҳуд Шарқнинг ечими топилмаган жумбоғи\nАмир Темурнинг вафотидан кейин унинг империяси иккига бўлинди: Ҳиротни саркарданинг ўғли Шоҳруҳ бошқарган бўлса, Моварауннахрда Шоҳруҳнинг ўғли Улугбек ҳукмронлик қилди. Улуғбекка бобосидан кутубхона ҳам мерос бўлиб қолди.\nЯқинлашиб келаётган фитнани сезган Улуғбек ҳукумат тепасига келадиган жаҳолат вакиллари унинг яратган илм масканини вайрон қилишларини билар эди. Расадхона йўқ қилиниш арафасида эди, аммо кутубхонани қандай бўлмасин сақлаб қолиш керак эди. Олим ўз фикрини шогирди Али Қушчига билдирди, у эса бунинг йўли борлигини айтди. Али Қушчи Кеш қишлоғидан бўлган, шу қишлоқ яқинида тоғда кўплаб ғорлар борлигини ва ўша ерда китобларни яхшилаб беркитиб қўйиш мумкинлиги ҳам қўшиб ўтди. Улуғбек шундай қилди ҳам – бир неча юз томдан иборат китоблар сандиқларга жойланиб, яширин равишда олиб кетилди.\nБунинг орасида 1449 йилда Самарқандда фожиали воқеалар содир бўлди. Улуғбек ҳиёнаткорона ўлдирилди, унинг расадхонаси вайрон қилинди. Устозининг ўлимидан кейин Али Қушчи ҳам Туркияга ўтиб кетди. Айтишларича, у ўзи билан бирга китобларнинг озгина қисмини олиб кетган, қолгани эса махфий беркитилган жойда қолиб кетди. Али Қушчи Моварауннахрга бошқа қайтиб келолмади, китобларнинг беркитилган жойини эса фақатгина у билар эди. Шу тариқа кутубхонанинг излари ҳам йўқолди, унинг жойлашган жойи ҳозирда ҳам Шарқнинг ечими топилмаган жимбоғи бўлиб қолмоқда.


Жасур Ҳасанов: «Металлург» мавсумни кучлилар сафида якунламоқчи»\nЖума, 06 Июль\nБекободнинг «Металлург» клуби етакчиларидан бири Жасур Ҳасанов ПФЛ расмий сайтига жамоа олдига қўйилган вазифалар тўғрисида гапириб берди.\n- Жасур, машғулотларни кузата туриб, сизнинг умумий гуруҳдан ажралган ҳолда алоҳида шуғулланганингизга шоҳид бўлдик. Жароҳатдан тўлиқ қутилмадингизми? Тикланиш жараёни қандай кечаяпти?\n- Тўғри қайд этдингиз, ҳозирча жисмоний тайёргарлигимни ушлаб туриш учун индивидуал тарзда шуғулланаяпман. Хабарингиз бор, биринчи давранинг «Қизилқум»га қарши кечган сафар учрашуви пайтида оёқ пайларимни чўзиб олгандим. Қисқа даволанишдан кейин ўзимга келгандек бўлдим. Мураббийларимиз шошилмасликни, яхшилаб соғайиб олишимни айтишди. Аммо ҳал қилувчи ўйинлар кетаётган бир пайтда тезроқ жамоадошларимга ёрдамга ошиқдим, ўзимни ўйинларга юз фоиз тайёрдек ҳис этдим. «Локомотив» ва «Насаф»га қарши учрашувларга заҳирадан майдонга туширишларини сўрадим. Афсуски, жароҳатдан тўлиқ қутилмаганлигим маълум бўлди. Мана энди яна ўша жароҳат асоратларини бартараф этиш билан машғулман.\n- Сафга қачон қайтасиз?\n- Бир нарса деёлмайман. Мураббий ва шифокоримизнинг таъкидлашича мен яна икки уч тур жамоадошларимга ёрдам бера олмайман.\n- Таътил қандай кечди? Чемпионатни соғиниб қолгандирсиз?\n- Албатта. Бу йил чемпионатимиз жуда қизиқарли кечаяпти. Худди Европанинг кучли чемпионатларидаги сингари ҳеч битта учрашувда натижани олдиндан башорат қилиб бўлмаяпти. Томошабинларнинг ташрифи ошганини айтмайсизми. Бундай чемпионатни соғинмай бўларканми? Ҳатто жаҳон чемпионати кетаётган бир пайтда ҳам хаёлимиз ўзимизнинг чемпионатимизда. Мавсум тезроқ давом эттирилса-ю, яна ишқибозларимиз қаршисида чиройли ўйинларимиз билан уларни хурсанд этишга киришсак, деймиз. Суперлига ўзимизга ҳам жуда манзур бўляпти. Ҳар битта учрашув байрамона тарзда ташкиллаштирилмоқда. Эътибор беринг, мамлакатимизда футболни ривожлантиришга қандай катта эътибор берилмоқда. Биргина Бекобод шаҳри мисолида олиб қарайдиган бўлсак, қисқа фурсат ичида «Марказий» стадионимиз таниб бўлмайдиган даражада ўзгарди. Янгича қиёфа касб этди. Жамоада футболчиларга барча зарур шарт-шароитлар яратиб берилган. Бундай эътиборга фақатгина муносиб ўйинлар билан жавоб бериш керак, деб ўйлайман.\n- «Металлург» айни пайтда олтинчи ўринда бораяпти. Жамоа ўз олдига қўйилган вазифани қанчалик уддалаяпти?\n- Мавсум арафасида жамоамиз таркиби деярли янгиланди. Янги мураббийлар штаби иш бошлади. Биринчи мавсумнинг ўзидаёқ бундай ўзгаришлар билан катта вазифаларни бажариш қийин бўларди. Бироқ мураббийларимиз танлаган йўл, олиб бораётган сиёсат тўғрилиги натижаларимизда аксини топаяпти деб ўйлайман. Юқорида айтиб ўтганимдек, бу йил осон ўйинларнинг ўзи йўқ. Ўз навбатида барча жамоалар юксак мақсадлар сари ҳаракатланишаяпти. Бизнинг жамоамиз олдига ҳам кучли олтиталикка кириш вазифаси қўйилган. Ҳозирча олтинчи ўринда бораяпмизми, демак вазифа сари оғишмай ҳаракатланаяпмиз. Энг асосийси, аҳил, уюшқоқ, ҳамфикр йигитлардан иборат жамоага эгамиз. Бундай коллектив билан эса бемалол ҳар қандай вазифани бажарса бўлади.\n- Иккинчи даврада қолган учрашувларнинг катта қисми сафар ўйинлари, бу сизларни чўчитмаяптими?\n- Асло. Сафарда мезбон жамоани тўлиқ қўллаб қувватлаётган мухлислар қаршисида тўп суриш осон эмас. Бироқ биз «Локомотив», «Насаф» сингари кучли жамоалар мухлислари қаршисида ўйнадик. Очколи бўлдик. Демак, мақсад сари интилса, иштиёқ катта бўлса ҳар қандай қийин вазифани бажарса бўлади.\nПФЛ Металлург Жасур Ҳасанов


Ухандаги шифохона раҳбари коронавирусдан вафот этгани хабар қилинди. Кейинчалик ушбу маълумот инкор этилди - Daryo\n07:50, 18.02.2020 31767\nУхандаги шифохона раҳбари коронавирусдан вафот этгани хабар қилинди. Кейинчалик ушбу маълумот инкор этилди\nУханда вақтинча очилган шифохоналардан бирининг раҳбари COVID19 коронавируси келтириб чиқарган касаллик оқибатида вафот этди. Бу ҳақда «Жэньминь Жибао» газетасига асосланиб «РИА Новости» хабар берган.\n«Учан» касалхонаси директори Лю Чжимин 17 февраль куни COVID19 коронавируси билан касалланиш оқибатида вафот этди. У коронавирусдан ўлим топган биринчи тиббиёт муассасаси раҳбари», – дея ёзган нашр.\nБироқ кейинчалик Daily Mail нашрининг ёзишича, газета ушбу хабарни ўз расмий сайтидан ўчириб ташлаган. Хубэй соғлиқни сақлаш департаменти вакили Лю Чжимин вафот этмагани ва реанимацияда оғир аҳволда эканини билдирган.\nХитойда коронавирус ҳақида огоҳлантирган шифокор вафот этди\nПекинда коронавирус ҳақида огоҳлантирган шифокорнинг ўлими туфайли текширув ўтказилади\nХитойда коронавирус тарқалганини яширишга уринган мансабдорлар қидирилмоқда\nХитой ҳукумати 2019 йил 31 декабрида Жаҳон соғлиқни сақлаш ташкилотига Хубэй провинциясининг Ухань шаҳрида пневмонияга сабаб бўладиган номаълум коронавирус тарқалгани ҳақида хабар берган. ЖССТ коронавирусни халқаро даражадаги фавқулодда вазият деб баҳолаб, вирусга COVID-2019 расмий номини берган. Хитой Миллий соғлиқни сақлаш комиссияси маълумотларига кўра, сўнгги бир сутка ичида мамлакатда коронавирус қурбонлари сони 142 кишига кўпайиб, яна 1323 киши касалликни юқтириб олган. 16 февраль ҳолатига кўра, Хитойда 68 500 ҳолатда коронавирус билан хасталаниш қайд этилган, жаҳон бўйича эса 69 мингдан ортиқ инсон вирус билан инфекцияланган. Хитойда коронавирус қурбонларининг умумий сони 1665 кишига етган, 9 419 киши эса касалликни енгиб ўтиб, тузалишга муваффақ бўлган.\nХитойнинг материкли қисмида коронавирусга чалинганлар сони 70,5 мингдан ошган, 1 770 нафар одам касаллик оқибатида ҳалок бўлган, 10,8 минг нафар бемор ундан тузалиб кетган. Хитойдан ташқарида 700 га яқин одам коронавирус юқтириб олгани аниқланган.\nХитойдан ташқарида касалланганлар сони бўйича энг юқори кўрсаткич Японияда — 16 февраль ҳолатига кўра, у ерда 338 киши коронавирусни юқтириб олган. Сингапурда 72 киши, Гонконгда 56 киши, Таиландда 33 киши, Жанубий Кореяда 28 киши айнан шу ташхис билан касалхонага ётқизилган.\n18:17, 25.08.2019 295625\n11:05, 23.08.2019 328207\n07:00, 24.08.2019 133026\n09:17 Бугун 928\n09:11 Бугун 2846\n08:56 Бугун 5589\n08:40 Бугун 10729\nХитой ҳукумати коронавирус қурбонлари учун мотам кунини эълон қилди\n21:51, 01.04.2020 175510\n16:58, 02.04.2020 163254


МҮРӘЖАТ ШЕШИМИ – Қарақалпақстан Республикасы Мектепке шекемги билимлендириў министрлиги\nУсы жылы 16-ноябрь күни саат 18-59 да Элмира Сагалатдинованың телеграмм каналында Нөкис қаласы 7-санлы мектепке шекемги билимлендириў шөлкеми алдында усы шөлкемде тәрбияланыўшы А.Джамбулов шөлкем ишине кире алмай турған көриниси сәўлеленген сүўрет ҳәм мақала шықты.\nБул ҳалат бойынша Қарақалпақстан Республикасы Мектепке шекемги билимлендириў министрлиги тәрепинен үйренилип шығылды.\nМектепке шекемги билимлендириў шөлкеми уставында жумыс ўақты 08:30 дан 18:30 ға шекем белгиленген. Онда ҳәр күнги нәўбетши ҳам мийрибийкелер 08:30 дан баслап, 09:30 ға шекем балалардың дене температурасын өлшеп қабыллап алғаннан соң, балалардың қәўипсизлигин тəмийинлеў ушын шөлкемниң кирер дарўазасы жаўылып қойылады.\n16-ноябрь күни тәрбияланышы А.Джамбуловты, анасы Д.Сайыпова өзи балалар бақшасына алып киятырғаны ҳәм баласы алдынрақ жуўырып кетип, бақашасының кирер даўазасы алдында турған. Сол ўақытта наўбетши яки қараўыл болмаған себеби шөлкемде арнаўлы қараўыл хана болмағанлығы ушын шөлкемниң ишки тəрепинде турған. Арадан азғана ўакыт өткеннен кейин изинен анасы келген. Нәўбетши Н.Айтниязова бақшаның дарўазасын ашып киргизгени, мийрибийке баланың дене температурасын өлшеп, өз топарына жибергенлигин айтты.\nБул бойынша баланы шөлкемге белгиленген ўақтынан кеш әкелген анасы ҳәм шөлкем қараўылы, нәўбетши, тәрбияшысынан түсиник хатлары алынды.\n7-санлы мектепке шекемги билимлендириў шөлкеми басшысы С.Аметованың түсиник хаты алынып, имтизамый шара көрилди.\nҚарақалпақстан Республикасы Мектепке шекемги билимлендириў министрлиги, Мәлимлеме хызмети


Жасурбек Латипов финалда жанубий кореялик боксчи билан жанг қилади\n5 май, 2017, 15:01\nМамлакатимиз мезбонлик қилаётган Бокс бўйича Осиё чемпионатининг ярим финал баҳсларига бироз аввал старт берилди. 52 кг вазн тоифасида рингга кўтарилган ҳамюртимиз Жасурбек Латипов қўшни давлат вакили қозоғистонлик Азамат Иссакуловни мағлуб этди ва финал йўлланмасини қўлга киритди.\nУшбу боксчимиз 7 май куни бўлиб ўтадиган финал жангида жанубий кореялик Инкю Кимга қарши жанг қилади. Маълумот ўрнида, Жанубий Кореядан ташриф буюрган боксчи ярим финалда филиппинлик Даниел Маамони уч раунд давом этган жангда очколар ҳисоби бўйича мағлуб этди.\nSPORTS.uz Ахборот Портали мухбирлари Бокс бўйича Осиё чемпионатида қайд этилаётган натижаларни тезкорлик билан тақдим этиш мақсадида Ўзбекистон Спорт Мажмуасида иш олиб боришмоқда.\nSPORTS.uz Ахборот Порталидан узоқлашманг.


Яна бир вазирлик ходимларига Тошкент пропискаси очилди\nЯна бир вазирлик ходимларига Тошкент пропискаси...\n19.07.2018 21:11 0 2619\nМактабгача таълим вазирлигида ишловчи ходимлар ҳам Тошкент шаҳри ва Тошкент вилоятида доимий прописка қилиниши мумкинлиги белгиланди. Бу ҳақда Адлия вазирлигининг «Ҳуқуқий ахборот» канали хабар бермоқда.\nҲукуматнинг 2018 йил 18 июлдаги қарори билан Мактабгача таълим вазирлиги Раҳбарлари ходимларни Тошкент шаҳри ва Тошкент вилоятида доимий прописка қилиш тўғрисида илтимоснома киритиши мумкин бўлган давлат органлари ва бошқа давлат ташкилотлари рўйхатига киритилди.\nЭслатиб ўтамиз, рўйхатда шу пайтгача 66 та ташкилот мавжуд эди.\nТошкент прописка мактабгача таълим\nЖамият 20/04, 20:56\nТуркия ҳарбийлари Тошкентга келди\nЖамият 18/04, 12:23\n«Оқлон» маҳалласида уйи ёниб кетган фуқароларга ёрдам кўрсатилди


Факултетимиз талабси “Йил талабаси-2019” республика танловида ғолиб бўлди » Қарақалпақ филологиясы ҳәм журналистика факультети\nҚарақалпақ филологиясы ҳәм журналистика факультети » YANGILIKLAR » Факултетимиз талабси “Йил талабаси-2019” республика танловида ғолиб бўлди\n6-02-2020, 15:48 / 17 /\nОлий ва ўрта махсус таълим вазирлиги томонидан иқтидорли талабаларни аниқлаш ва уларни рағбатлантириш мақсадида ўтказилган “Йил талабаси-2019” республика танловининг ғолиблари аниқланди. Унга мувофиқ Қорақалпоғистондан учта талаба турли йўналишлар бўйича ғолиб бўлди. Шундан, иккита биринчи ўрин, битта учинчи ўрин эгаси. Ушбу совриндорларнинг барчаси Қорақалпоқ давлат уриверситети талабалари.\n“Йилнинг энг намунали тадбиркор талабаси” номинацияси бўйича қорақалпоқ фиологияси ва журналистика факултети талабаси Дильназ АДИЛЬЧАЕВА 1-ўринни егаллади.\nШунингдек, “Йилнинг энг фаол спортчи талабаси” номинацияси бўйича 1-ўрин Қорақалпоқ давлат университети талабаси Сапура ҚАЙЫПНАЗАРОВАГА ва “Йилнинг энг фаол блогер талабаси” номинацияси бўйича 3-ўрин Атабек Рахимбаевга насиб қилди.скачать dle 11.3


00:00 / 19.05.2010 | eski savollar | 1142\nАссалому алайкум муҳтарам шайх ҳазратлари. Сизга 2 та саволим бор эди. 1 - саволим Қасидаҳон домлалар ҳақида. 2- саволим жинлар ҳақида. Агарда бир инсон ичига жин кириб олган бо'лса уни қандай қилиб бартараф қилиш даркор? Қасидаҳон домлалар Аллоҳнинг каломи Қур'ондаги сура ва оятлар билан дам солиш орқали бундай жинларни бартараф қилар экан. Илтимос шулар ҳақида то'лиқ изоҳ берсангиз?\n1.\tҚасийда дегани шеър дегани. Қасийдахон дегани шеърхон дегани бўлади. Авваллари баъзи кишилар арабча қасийдаларни ўқиб дам солганлари ҳақида хабарлар бор. Улар жинларга қарши дам солган бўлиши ҳам мумкин.2.\tЖин теккан кишиларга баъзи тақволи кишилар дуо маъносида маълум оят ва дуоларни ўқишлари фойда беради. Аммо бу ишни қасб қилиб олишга рухсат йўқ.\nИслом ва дэмократия


«МЮ» футболчисини илиб кетмоқчи бўлаётган «Реал»га қарши кескин чоралар кўрмоқчи\n20:16 / 10.02.2017\n«Манчестер Юнайтед» раҳбарияти жамоа дарвозабони Давид де Хеанинг клубда узоқроқ муддат тўп суришини истамоқда. Бу ҳақда The Times нашри хабар тарқатди.\nМанба берган маълумотга кўра, раҳбарият «Реал» томонидан бўладиган исталган кўринишдаги таклифлар йўлини ёпиб қўймоқчи ва дарвозабонни сотмаслигини билдириш ниятида. Футболчининг ўзи ҳам сўнгги интервьюларининг бирида «Манчестер Юнайтед»да бахтли эканини билдирган.\nЭслатиб ўтамиз, Де Хеа яна қизиқиш билдираётган «Реал» унинг учун 65 млн. евро миқдорида маблағ тўламоқчи эканини билдирганди.\nИспаниялик дарвозабоннинг манчестерликлар жамоаси билан амалдаги шартномаси 2019 йилнинг ёзиди ниҳоясига етади. Келишувда дарвозабон шартномани исталган вақтда бекор қилиши мумкин бўлган товон пули кўрсатилмаган.


КОНДИЦИОНЕР ИНСОН САЛОМАТЛИГИ УЧУН ЗАРАРЛИМИ?\nБугунги кунда кондиционер билан жиҳозланмаган ишхонани (офисни) учратиш қийин. Ёзнинг жазирама кунларида кислороднинг камлиги ва ҳароратнинг ниҳоятда юқорилигидан кўпчилик анча қийналади. Аксарият кишилар бу муаммонинг ечими кондиционерда деб билади. Аслида ҳам шундайми?\nТўғри, кондиционер иш шароитини анча енгиллаштиради. Аммо, айрим ҳолатларда унинг фойдасидан кўра зарари кўпроқ.\nКондиционер вазифасининг моҳияти хона ҳавосини совутиш ва қуритишдан иборат. Кондиционер хонага ташқаридан тоза ҳаво киритади, деган хато тушунча ҳам мавжуд. Кўп кондиционерлар ҳаво алмашинишини таъминламайди, улар ўзлари турган хонанинг ҳавосини янада совитиб ва қуритиб беради, холос.\nНимаси билан зарарли?\nДоимо кондиционер ўрнатилган хонада - совуқ ҳавода бўлиш иммунитетни пасайишига олиб келади. Бунинг натижасида инсон тез-тез шамоллайдиган бўлиб қолади. Офисда бир хил ҳолатда ишлайдиган кўпчилик ходимлар иш вақтидан сўнг бўйни, елкаси ва белидаги оғриқдан шикоят қилади. Кўпинча кондиционер ўткир вирусли респиратор инфекциялар ва ўткир респиратор касалликлар келиб чиқишига сабаб бўлади. Шу боис, кондиционерли хонада ишлайдиган ходимларнинг кийимлари табиий матодан, ўзига намликни енгил юта оладиган бўлгани маъқул. Иложи бўлса, ўз иш столини кондиционердан узоқ жойлаштириш мақсадга мувофиқ.\nКондиционер ишлаб чиқарувчилар ҳам уларнинг инсон саломатлигига салбий таьсир этишини тан олади. Умуман, кондиционер билан боғлиқ керакли маълумотларни билиб қўйиш фойдадан холи эмас.\nКондиционер ҳавонинг кириш ва чиқишини таъминлайдиган вентиляцияси бор хона ва биноларга ўрнатиш учун мўлжалланган. Бундай шароитда уларнинг инсон саломатлигига салбий таъсири минимал ҳолатда бўлади. Агар бино ёки хонада вентиляция мавжуд бўлмаса, кондиционер хона ҳавосини бир неча маротаба қайта совутади ва қуритади. Бунда хонадаги ҳаво кислород билан тўйинмайди.\nКўпчилик кондиционерларда ҳавони тозалаб берувчи биофильтрлар ўрнатилган. Улар ҳар уч ойда янгиланиб турилиши керак. Лекин, бу амалда қилинмайди. Бу ҳолатда кондиционер нафас тизими инфекцияларини қўзғатувчи микроорганизмларни юзага келтирувчи манбага айланиб қолиши мумкин.\nҲавонинг намланиши ва намлик даражаси пасайишининг олдини олиш учун кондиционер турган хонага ионлатиш функциясини бажарувчи ҳавони намлантирадиган ускуна қўйиш лозим.\nЗарарни қандай камайтириш мумкин?\nУй шароитида кондиционер фильтрини ёки сифатли ҳаво алмаштириш (вентиляция) ускуналарини алмаштиришга, офисларда кондиционердан хавфсиз фойдаланиш талабларига риоя этилишига алоҳида эътибор қаратиш зарур.\nКондиционердан фойдаланишда саломатликни максимал муҳофаза қилиш учун қуйидаги тавсияларга амал қилиш мақсадга мувофиқ.\n- Ишхона ҳавосини кислород билан бойитиш учун хонада кўп ўсимлик, гуллар экиш ва парвариш қилиш керак. Ҳавони яхши тозалайдиган ўсимликлар бу фикус, кротоп ва бошқа турдаги қатор хона гуллари ҳисобланади.\n- Юрак ва томирлар фаолиятини яхшилаш учун сабзавотли енгил овқатлар истеъмол қилиш, гўштли овқатлар истеъмолини камайтириш лозим.\n- Бош мияни қон билан таъминланишини яхшилайдиган дори-дармонлар қабул қилиш мақсадга мувофиқ (аскорбин кислотаси, поливитаминлар, кислородли коктейллар).\n-Терини қуриб қолишдан сақлаш мақсадида илиқ сувдан фойдаланиш тавсия этилади.\n- Ишдан кейин ҳар куни 20 минут сайр қилиш фойдалидир.\nАгар юқоридаги оддий қоидаларга риоя қилинса, кондиционер инсон саломатлиги ва гўзаллигига салбий таъсир этмайди.\nБангладешдаги "Экокулер" номли лойиҳа ишлаб чиқарувчилар хонани электр энергиясисиз совутишни ўйлаб топишибди. Бундай ускунани ясаш учун оддий пластик бутилкалар ва картон бўлаги керак бўлар экан. Бундай "кондиционер"ни ясаш осон ва арзон: қалин картон бўлагида бутилка оғзидек келадиган тешикчалар кесиб олиш керак.\nБутилкалар оғиз томони билан картон доскадаги тешикчаларга жойлаштириб чиқилади. Қопқоқларни бошқа томондан маҳкамлаб, уни деразага шундай ўрнатиш керакки, бутилкаларнинг бўйин қисми хонанинг ички томонига қаратилсин.\nБутилка диаметри ва бўйин диаметри ўртасидаги фарқ қанча кўп бўлса, шунча яхши. Оғзингизни катта очиб, қўлларингиз кафтига нафас чиқариб кўрсангиз, ҳаво салқинлашади, шундай эмасми? Бу ерда ҳам худди шу каби оддий тамойил иш беради: иссиқ ҳаво бутилкага киради, бўйин қисмидаги сиқилиш туфайли унинг ҳаракати тезлашади, бироз совийди ва хона салқинлашади. Тафовут тахминан 5 даражани ташкил этади. Иссиқ ҳавода озгина салқинлик ҳам сезилади.\nСабоҳат РАҲМОНОВА тайёрлади.


СТИЛИСТ БЕК АБДУГА САВОЛЛАР! СОЧ ТУРМАГИ ВА УСЛУБ ТАНЛАШ ҲАҚИДА! 05.10.2016 05:00\nГўзаллик мавзуси ҳамиша ҳаммани қизиқтириб келган мавзу. Гўзал бўлиш учун нафақат ташқи кўриниш, балки соч турмаги, либос ҳам гўзал бўлиши керак. Инсоннинг ўзига услуб танлай билиши, либосининг рангигача муҳим аҳамиятга эга. Бугун гўзаллик мавзусидаги саволларга Стилист Бек Абду (Бекзод Абдураимов) жавоб беради.\n- Услуб ўзгартирганда асосан, нималарга аҳамият бериш керак?\n- Услуб ўзгартирганда масалан, инсоннинг кунлик иш фаолияти, кундалик ҳаёти, киядиган кийимига қараб ўзгартирилса, мақсадга мувофиқ бўлади, деб ўйлайман. Чунки, баъзи офисда ишлайдиганлар узун сочлар (капсульное наращивание) қилиб олишади, бунда офис иши эрталаб 08.00 дан кечқурун 18.00 гача бўлса, узун соч устида ишлаш, уни парваришлашга вақт топиш қийин бўлади ва охирида бу нарсадан афсусланишади. Шунинг учун ҳам, инсон услубини ўзини иш фаолиятига қараб ўзгартиргани маъқул.\n- Уй бекаларидан бири савол йўллабди: “Уй шароитида қазғоқ билан қандай курашиш мумкин?”.\n- Қазғоқни ҳам ҳар хил тури бўлади. Масалан, шампунь туфайли, бош териси яллиғланиб, қуриб, шу туфайли пайдо бўлган қазғоқ бўлиши мумкин. Лекин, қазғоққа энг яхши даво бу алоэ! Табиий алоэни шохчаларини кесиб олиб, уни ювилган бошга ишқалаб суриб, ювмасдан қуритиб юрилса, яхши натижа беради. Бундан ташқари, бош ювиб бўлгач, дорихонада сотиладиган “Крапива”ни қайнатиб, сувида чайилса, бу ҳам ёрдам беради.\n- Дейлик, агар мижоз келиб, сиздан ўзига мутлақо ярашмайдиган ҳолатдаги соч турмагини сўраб туриб олса, мутахассис сифатида қандай йўл тутасиз?\n- Бундай ҳолатлар ҳам кўп бўлади. Бундай ҳолатдан чиқишда профессионал бўлиб кетганмиз. Ҳазил-ҳузул қилиб, тушунтиришга ҳаракат қиламан. Лекин, тушунадиган бор, тушунмайдиган бор. Аммо, биз барибир тушунтиришимиз керак, бу шарт! Чунки, бизнинг ишимиз, бизнинг юзимиз! Агар мижоз ҳечам тушунмаса, унда қилиб беришга тўғри келади, лекин барибир сал ўзгартириш киритиб, ўзига ярашадиган қилиб бераман.\n- Одатда кийим танлаганда рангларни уйғунлаштиришни кўпчилик билади. Лекин, қайси рангларни бир-бирига уйғунлаштириб бўлмайди?\n- Ўзи асли 7 та ранг ва уни ўз қонун-қоидаси бор. Аммо, ҳозир кўпчилик бу қонун-қоидага қарамаяпти. Масалан, ёрқин бинафшарангни сариқ ранг билан ҳам уйғунлаштиришяпти. Бу нотўғри, чунки уйғунлашмайдиган ранглар ҳам бор! Масалан, ўша бинафшаранг билан сариқ уйғунлашмайди, Қизил ва сариқ ҳам уйғунлашмайди, ёки яшил салат ранг билан сариқ, булар уйғунлашмайди, аммо ҳозир барибир шу рангларни кийимда бирга ишлатишяпти. Бу нотўғри, деб ўйлайман.\n- Сизни ҳам бошқа ҳамкасбларингиз каби либослар коллекция яратиш ниятингиз борми?\n- Йўқ! Чунки, мен аслида заргарман! Тошкент Тўқимачилик ва енгил саноат институтини битирганлигим учун, ўзи касбим бўйича коллекция яратсам ҳам бўлади, лекин либослар коллекцияси яратиш ниятим йўқ. Менга Либослар коллекцияларини кўриш ва ўша ерда томошабин сифатида иштирок этиш етарли, деб ўйлайман. Балки кейинчалик ўйлаб кўрарман, лекин ҳозирча бундай ният йўқ.\n- Аёлларимиз одатда пардоз буюмлари танлаганда нималарга аҳамият беришлари керак? Стилист сифатида маслаҳатингиз.\n- Бу жуда ҳам индивидуал танлов! Ҳар битта инсон, масалан, ўзи ишлатаётган косметика, ишлатмоқчи бўлган косметика, асосан юз ранги, кўз тузилишига қараб танланади! Масалан, юз ранги оқ бўлса, пардозда жигаррангроқ ва ёрқинроқ рангларни уйғунлаштириш мумкин. Таркибига келсак, ҳозир синтетика кўпайиб кетган. Мен бизнинг иқлимда синтетикадан фойдаланишни тавсия этмаган бўлардим. Синтетика биринчидан аллергияга олиб келади, юзнинг “нафас олиш йўллари”ни ҳам “ёпади”. Уни тозалаб турилмаса, кундаликда профессионал грим билан фойдаланилгандек бўлади. Одатда косметика воситаларини сотиб олаётганда, кўпчилик унда ёзилган ёзувларни ўқишмайди. Лекин, таркиби ўқиб чиқилса, нимадан иборатлиги ёзилган. Шунга эътибор билан қараб, ўқиб чиқиб, кейин сотиб олишларини тавсия қилган бўлардим.


Склеродермия - Динда саволим бор\nХозирги вақтда: 15 дек 2018, 23:35\n6 постлар • Саҳифа 1 дан 1\nРўйҳатдан ўтган: 05 ян 2018, 15:31\nПост мухаббат » 20 фе 2018, 16:54\nАссалому алайкум! Менга "склеродермия" ташхиси қўйилган. Тошкентга боришга имкон қила олмадим. Интернет орқали шифокорларнинг касаллик бўйича фикрларини эшитдим, лекин тушунишга қийналдим, шунинг учун иложи бўлса ўзингиз тушунча бера оласизми?\nПост Шифокор » 10 март 2018, 15:56\nВа алайкум ассалом ва роҳматуллохи ва барокатуҳ. Муҳаббатхон, илтимос, охирги марта шифохонада олган даволарингиз касаллик тарихидан кўчирмани (выписка) йўлласангиз, шунда имкон қадар зарурий тўғри танлов ила муолажа буюриш мумкин бўлади. Кутаман. Ин шаа Аллоҳ, сиз меҳрибоним учун келолмасангизда имкон даражасида профессорларимиз хулосалари ва тавсияларини ташкиллаштириб бераман.\nПост мухаббат » 13 март 2018, 12:20\nАссалому алайкум! Касалхонада даволанмаганимга беш йилдан ошди. Тишларим ҳаммаси қимирлаб туради, иштаҳам, уйқим, ич келиши доим бир ҳил эмас. Ҳозирда безовта қилаётгани оёғим тагидаги қадоклар, оғриқ ва озиб кетаётганим. Қўлларим суратини юбораман, қандай юборай?\nПост мухаббат » 14 март 2018, 08:53\nҚўлларимнинг сурати билан бирга шифокор ёзиб берган дорилар ва қон тахлилни юбораман. Раҳмат сизга!\nПост Шифокор » 25 март 2018, 00:17\nАссалому алайкум, Муҳаббатжоним! Интиқ кутаётганим рентган суратларингиз ва таҳлилларингиз ҳамон менгача етиб келмади. Сабаби ҳали йўлламаганингиз бўлса - тезда жўнаттириб юборсангиз. Кутиб қоламан, ҳурмат ила Нилуфар Маҳамаджоновна.\nПост Шифокор » 23 апр 2018, 21:54\nВа алайкум ассалом ва роҳматуллоҳ, азизам, узр, менга сиз қайд этган нома келгани йўқ. Рентген суратлар ва тахлиллар натижаларини қуйидаги манзилга йўллашингиз мумкин:\nМавзу - Склеродермия


Кубада миллий байрамлардан бири тантана қилинмоқда\n10:55 / 13.08.2016\nШу кунларда “Озодлик ороли” – Кубада мамлакатнинг узоқ йиллар етакчиси бўлган Фидель Кастронинг таваллуд куни миллий байрам сифатида нишонланмоқда. У, бугун 13-август куни 90 ёшга киради.\nШу муносабат билан мамлакатнинг барча нашрларида унинг ҳаёти ва фаолиятига бағишланган турли мақолалар чоп этилмоқда. Бундан ташқари, унинг шарафига кўпсонли бадиий экспозициялар ва фотокўргазмалар ташкил этилади.\nМамлакатнинг барча фуқаролари, ўзларининг етакчиси таваллудини муносиб нишонлаш мақсадида тайёргарлик кўрмоқда. Юзлаб тортлардан ташқари халқ ҳунармандлари, рассомлар ва артистлар оммавий равишда ҳадяларини ҳозирлашмоқда.\nФидель Алехандро Кастро Рус 1926-йил 13-августида Куба шарқидаги Биран шаҳарчасида дунёга келган. 1959-йил январидаги инқилобдан сўнг, Фидель Кастро Куба бош вазири лавозимига киришган эди.\n2006-йил 31-июлида Кастро вақтинчалик ҳокимиятни тарк этиши ҳақида хабарлар пайдо бўлди. Куба етакчиси жиддий жарроҳлик амалиётларини ўтказди. 2008-йил 19-февралида ўз ваколатлари поёнига етишига 5 кун қолганида сиёсатни тарк этишини эълон қилди ҳамда Давлат кенгаши ва Олий бош қўмондон лавозимини янги муддатга эгаллашдан бош тортди. 2008-йил 24-февралида Куба халқ ҳокимияти Миллий ассамблеяси, Фиделнинг укаси Рауль Кастрони мамлакатнинг янги раҳбари этиб сайлади.\n2011-йил 19-апрелида Фидель Кастро расман Куба Компартияси Биринчи котиблигини расман тарк этди. Бу ваколат ҳам укаси Рауль Кастрога ўтди.


Latifa.uz — Бир йигит кўчадаги тиланчига ҳар куни пул бериб ўтар экан. Куни келиб ўша йигит уйланибди. Тиланчига пул бермай қўйибди. Орадан озроқ вақт ўтиб, тиланчи йигитни кўриб қолибди-да: — Нима бўлди? Нега пул бериб ўтмайдиган бўлиб кетдинг? - деса, йигит: — Уйланиб, рўзғордан ортмай қолди, - дебди. Тиланчини жаҳли чиқиб: — Нима, оилангни мани ҳисобимдан боқасанми?!?!\nБир йигит кўчадаги тиланчига ҳар куни пул бериб ўтар экан. Куни келиб ўша йигит уйланибди.\nТиланчига пул бермай қўйибди. Орадан озроқ вақт ўтиб, тиланчи йигитни кўриб қолибди-да:\n— Нима бўлди? Нега пул бериб ўтмайдиган бўлиб кетдинг? - деса, йигит:\n— Уйланиб, рўзғордан ортмай қолди, - дебди.\nТиланчини жаҳли чиқиб:\n— Нима, оилангни мани ҳисобимдан боқасанми?!?!


Табрик янги ютуқлар сари ундайди\nБугунги пандемия даврида ҳам ёшларимиз байрамни юқори кайфият, фахр-ифтихор туйғулари билан муносиб нишонламоқда.\nБугунги пандемия даврида ҳам ёшларимиз байрамни юқори кайфият, фахр-ифтихор туйғулари билан муносиб нишонламоқда. Айниқса, Президентимизнинг ёшларга йўллаган байрам табриги барчани руҳлантирди.\n“Бугун жонажон Ўзбекистонимизда эркин ва обод, фаровон ҳаёт қуриш йўлида биз бошлаган улкан ишларни давом эттиришга қодир бўлган янги авлод шаклланмоқда.\nАзиз ўғил-қизларим, ҳеч қачон унутманг, халқимиз, Ватанимиз сизлардан буюк ишларни кутмоқда.\nШу муқаддас ишонч ва масъулиятни ҳар томонлама оқлаш, унга муносиб бўлиш – дунёдаги энг улуғ бахтдир. Шундай бахт, шундай шараф барчангизга насиб этсин!”\nЎзбекистоннинг ёш фарзанди сифатида байрам табригидаги мана шу жумлалардан жуда ҳам таъсирландим. Табрикни қайта-қайта ўқидим. Амин бўлдимки, давлатимиз раҳбари биз ёшларга ишониб, олдинга интилишимизни, чуқур билим, замонавий технологияларни пухта эгаллаб, келгусида Ватанимиз равнақи йўлида хизмат қилишга даъват этмоқда.\nТошкент ирригация ва қишлоқ хўжалигини механизациялаш муҳандислари институтида уч йилдан буён ёшлар етакчиси вазифасида фаолият олиб боряпман. Дастлаб Ўзбекистон ёшлар иттифоқига волонтёр сифатида кириб келдим ва орадан бир неча йил ўтиб, кўплаб ютуқларга эришдим. Дунёни ижобий идрок етишни, ҳар бир ислоҳотга яхши кўз билан қарашни, ҳалол меҳнат қилишни, ҳаётий тажрибани ва албатта, инсонлар билан соҳалар бўйича самарали мулоқот қилишни ўргандим.\nЁшлар куни арафасида «Ўзбекистон белгиси» кўкрак нишонга лойиқ кўрилдим. Бу мукофот ота-онамга, устозларимга, мен фаолият олиб бораётган институт жамоаси ва ёшларга катта совға бўлди. Чунки мендан ҳам кўпроқ улар хурсанд бўлишди. Келгусида билдирилган мана шу улкан ишончни оқлаб, янги марраларни забт етиб, юртимиз равнақи йўлида чин дилдан хизмат қилишга тайёрман. Келгусида ҳам фаол ёшлар сафини кенгайтириб, таълим-тарбия, жамоатчилик соҳасида ўзимнинг бор куч-ғайратимни сафарбар этаман.\nЎзбекистон ёшлар иттифоқининг ТИҚХММИ\nбошланғич ташкилоти етакчиси.


Posted on 01/08/2018 by nurbek in Бош мавзулар, Дунё, Хабарлар with 0 Comments\nБи-Би-Си радиосининг рус хизмати хабар беришича, уч нафар россиялик журналистлар Ўрхон Жамол, Александр Расторгуев ва Кирили Радченколар Марказий Африка Республикасида ўлдирилган.\nЎлдирилган журналистлар ичида журналист Ўрхон Жамолнинг ҳам бор эканлиги ҳақда Би-Би-Си радиосига унинг дўсти Максим Шевченко ва яна бир таниши хабар берган.\nБиз биргаликда Марказий Африка Республикаси бўйича лойиҳа тайёрлаётган эдик. Ўтган куни кечаси улар охирги марта алоқага чиқишди. Тўғриси, гапириш жуда ҳам оғир, улар менинг дўстларим, – деди Би-Би-Сига “ЦУР”нинг бош муҳаррири Андрей Коняхин.\nФранс-пресс агентлиги манбага таянган ҳолда, ўлдирилганларнинг таҳминан россиялик бўлганликларини ва уларнинг олдиларида матбуот-карталари бўлганлиги ҳақда хабар бермоқда.\nАгентликнинг аниқлашича, уларнинг жасадлари Сибю шаҳридан 23 километр узоқликда йўл юзида топилган. Манбаларнинг айтишича, улар “номаълум қуролланган шахслар” томонидан ўлдирилган.\n“Дастлабки маълумотларга кўра, қотиллик ўғирлик мақсадида амалга оширилган”, дейди “Интерфакс”нинг Марказий Африка Республикасининг полициясидаги манбаси.\n«Известие» матбуот хизматида, сўнгги пайтларда нашриёт ходимларидан ҳеч бири Марказий Афика Республикаси ҳудудида бўлмаганлигини айтишди.\nТаҳририятнинг барча ходимлари одатий режимда ишламоқда, журналистларимиз билан боғлиқ фавқулодда вазиятлар ҳақида ҳеч қандай маълумотга эга эмасмиз, – дейилади нашриётнинг сайтида эълон қилинган хабарда.\nЎрхон Жамол Марказий Осиё, хусусан, Ўзбекистондаги воқеаларни яқиндан ёритган кам сонли россиялик журналистлардан эди.\nУ жумладан, Андижон қирғини ва 2010 йилдаги Ўш ҳамда Жалолободдаги хунрезликлар ҳақида лавҳалар тайёрлаган.\n2016 йил кузида Би-би-си билан суҳбатда Ўрхон Жамол Андижон қирғини ҳақида гапириб берган эди.


Microsoft'нинг заифлиги сабаб 20 мингдан ортиқ компания хакерлар хужумига дуч келди - Darakchi\nMicrosoft'нинг заифлиги сабаб 20 мингдан ортиқ компания хакерлар хужумига дуч келди\nHI-TECH 06.03.2021, 08:48\nMicrosoft ўзига бўлаётган вирусли ҳужумларда Хитой ҳукуматини айбламоқда. Хитой Ташқи ишлар вазирлиги вакилининг таъкидлашича, мамлакатнинг Microsoft ҳужумларига ҳеч қандай алоқаси йўқ.\nMicrosoft дастурий таъминотининг заифлиги AҚШнинг 20 мингдан зиёд ташкилотини хакерлик хатарига дучор қилди, деб ёзди Reuters AҚШ томонидан эълон қилинган киберҳужум ҳақидаги маълумотларга асосланиб.\n3-март, чоршанба куни Microsoft компанияси хитойлик хакерлар AҚШдаги турли ташкилотлардан маълумот олишга интилиб, Microsoft Exchange Server-нинг маҳаллий версияларига ҳужум қилганлигини эълон қилди.\nMicrosoft маълумотларига кўра, ҳужумларда Hafnium номли хакерлар гуруҳи иштирок этган. Hafnium-нинг мақсади юқумли касалликлар тадқиқотчилари, юридик фирмалар, университетлар, нодавлат ташкилотлар, таҳлил марказлари ва бошқа бир қатор ташкилотлардан маълумот олиш эди. Microsoft ушбу гуруҳни Хитой расмийлари қўллаб-қувватлайди деб ҳисоблайди. Корпорация ҳужумлар уч босқичда амалга оширилганлигини таъкидлади. Биринчи босқичда хакерлар Exchange Server-нинг серверига ўғирланган пароллардан фойдаланиб кирган ва кейин бузилган серверни масофадан бошқариш учун зарарли скрипт яратган. Шундан сўнг улар AҚШнинг шахсий серверларидан маълумотларни ўғирлаган, дейди Microsoft.\nХитой Ташқи ишлар вазирлиги вакили Ван Венбин, ўз навбатида, Хитой ҳукумати киберҳужумларга қарши ва Microsoft дастурий таъминотини бузишга уринишлар билан ҳеч қандай алоқаси йўқлигини айтди. Оқ уй вакили Жен Псакининг таъкидлашича, топилган заифлик хакерлар томонидан яна фойдаланилиши ва хавфли оқибатларга олиб келиши мумкин.\nЭслатиб ўтамиз, ўтган йил охирида AҚШ маъмурлари SolarWinds ИТ компаниясига оммавий хакерлик ҳужуми ҳақида эълон қилган эди. Ушбу платформа хакерлар томонидан Aмериканинг бир қатор бўлимларига, шу жумладан Молия вазирлиги ва AҚШ Савдо вазирлигининг Миллий телекоммуникация ва ахборот маъмурияти тизимларига ноқонуний кириш учун фойдаланилган. Bloomber хабарига кўра, дунё бўйлаб камида 200 ташкилот SolarWinds-нинг хакерлик таъсирига учради.\nМеҳмон 06.03.2021, 08:52\nKim aytdi ularga microsoft ishlatsin deb\nОФК кубоги-2021. “Насаф” бугун ғалаба қозонса қанча мукофат пули олиши маълум қилинди


Европага шапалоқ эмас, мушт: Эрон тўхтатиб қўйилган ядровий дастурини бугун янгидан ишга туширмоқчи - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n01:16 - Европага шапалоқ эмас, мушт: Эрон тўхтатиб қўйилган ядровий дастурини бугун янгидан ишга туширмоқчи\nМаълумки, бир неча йил давомида олиб борилган Эрон-“Олтилик” музокаралари 2015 йил июль ойида Эрон ядровий қурол яратишда ишлатилиши мумкин бўлган ядровий программаларини 15 йилга тўхтатиши, Ғарб эса Эронга қарши санкцияларни бутунлай тўхтатиши кўзда тутилган шартнома имзоланган эди. Эслатиб ўтамиз, “Олтилик” - АҚШ, Хитой, Россия, Франция, Германия, Буюбритания давлатларидан иборат.\nАммо, бир неча ой аввал АҚШ у шартномадан воз кечиб ва Эрон шартномани тўла бажармаётганини иддао қилиб, Эронга қарши ўз санкцияларини киритишга бошлашини эълон қилди. “Олтилик”нинг бошқа давлатлари 2015 йил Шартномаси бўйича ишлашни давом эттиришларини билдирдилар, бу нарса АҚШ билан Франция, Германия, Буюбритания давлатлари ўртасида Доналд Трамп Президент бўлгандан кейин бошланган совуқликни янада совуқлаштирди.\nКеча Эрон бугундан бошлаб 2015 йилда тўхтатилган ядровий дастурларни қайтадан бошлаш қарорини эълон қилди. Оятуллоҳ Сайид Али Ҳусейин Ҳаменеининг бу қарори ҳақидаги хабарни ҳозирча Туркиянинг энг катта газетаси “Миллиёт” эълон қилди. Эроннинг бу қарори, АҚШга қарши чиқиб бўлса ҳам Эрон билан ҳамкорликни давом эттириш ниятида бўлган Европанинг Франция, Германия, Буюбритания давлатларига шапалоқ эмас, мушт уруш бўлиши шубҳасиздир.\nЭнг қизиғи, Исроил Бош вазири Бенямин Натаняху шу кунлардан Европагша келиб, Европа давлатларидан АҚШга қўшилишни сўраётган эди. Исроилга “йўқ” жавоби бераётган европаликлар жуда ноқулай аҳволда қолганларини гапириб ўтиришга ҳам ҳожат йўқ.\nАммо, шак шубҳасиз, Эроннинг бу қадами дунёдаги совуқ урушни яна ҳам авжига чиқаради. Исроил Эрон ядровий дастурларини тўхтатмаса, унинг ядровий объектларини ҳаводан бомбардимон қилишга тайёр эканлигини аллақачондавн бери гапириб келарди, ҳозир бу таҳдидлар қайтдан бошланса керак. Таҳдидларни қўйиб туринг, Исроил АҚШнинг ёрдамида амалий ҳужумга ўтишиши мумкин. Чунки, Исроил ва АҚШ Эрон Суриядаги ғалабадан кейин бутун Яқин Шарқда ўз ролини кескин орттиришга ҳавакат қилаётганини кўриб турибдилар ва бунга йўл беришнии истамайдилар.\nХўш, Россия қачонгача Эрон билан ҳамкор бўлиб қолади? Cўнги йилларда Эрдўған раҳбарлигида иккиюзламачиликни асосий қурол қилиб олган Туркия нима қилади? Турк Дунёсичи? Саволлар кўп, аммо жавоб номаълум. Нима, Сурияда битаётган уруш Эронга ўтадими?


Ироқ жанубидаги Нажаф шаҳрида кеча оятуллоҳ Саид Муҳаммад Саид ал-Ҳакимга қарши суиқасд уюштирилди.\nБугун мазкур ҳужум оқибатида нобуд бўлган уч фуқаронинг дафн маросими бўлиб ўтди.\nМаросимда минг киши иштирок этгани айтилмоқда. Кеча оятуллоҳ резиденцияси ёнида бомба портлатилган эди. Натижада оятуллоҳнинг икки соқчиси ва ҳайдовчи нобуд бўлди. Оятуллоҳнинг ўзига жиддий зарар етмаган.\nАл-Ҳаким Ироқ шиаларининг таниқли уламоларидандир.


беморлар - xabar.uz\nССВ Тошкентда тузалган беморлар ҳақида маълумот берди\nСоғлиқни сақлаш вазирлиги янги тузалган беморлар хусусида хабар қилди.\nКоронавирусдан тузалганлар сони сезиларли равишда кўпайди\nТошкент тиббиёт академиясининг кўп тармоқли клиникасида 57 нафар, Эпидемиология, микробиология ва юқумли касалликлар илмий-текшириш институти клиникасида 12 нафар, Самарқанд вилоятида 1 нафар, жами 70 нафар коронавирус инфекциясига чалинган бемор соғайиб, ўз уйига кузатилди.\nТошкентда соғайган беморлар сони 2100 нафарга яқинлашди\nТошкентда 35 нафар коронавирус инфекциясига чалинган бемор соғайди.\nТошкентда яна аҳоли орасида вирус юқтириш ҳолатлари аниқланди. 12 бемор оғир аҳволда\n2020 йил 18 июнь соат 10:00 ҳолатига кўра, Ўзбекистонда коронавирус инфекцияси қайд этилганлар сони 5697 (+15) нафарни ташкил этмоқда.\nШу йилнинг 31 май куни Китоб туманида коронавирус билан касалланганлик бўйича гумонланиш ҳолати қайд этилган эди. Ўшанда туман ҳудуди қатъий карантинга олиниб, ёпилганди.\nҚорақалпоғистон Республикасида 2 нафар, Тошкентда 21 нафар ва Навоийда 14 нафар, жами 37 нафар коронавирус инфекциясига чалинган бемор соғайди.\nЎзбекистонда коронавирус инфекцияси қайд этилганлар сони ошди\n2020 йил 9 июнь соат 17:00 ҳолатига кўра, Ўзбекистонда коронавирус инфекцияси қайд этилганлар сони 4482 (+34) нафарни ташкил этмоқда.\nЯна икки вилоятда беморлар деярли қолмади\nБугун Қорақалпоғистон Республикасида 3, Навоий вилоятида 17, Самарқанд вилоятида 10 ва хориждан олиб келинган фуқаролар ҳисобига пойтахтимизда 54, жами 84 ҳолатда янги касалланиш ҳолати қайд этилди.


"Туронбанк"ни бош прокуратура текширмоқда\n27 ноябр 2020, Тошкент вақти: 17:00\nШу йилнинг март ойида "Туронбанк"нинг бир неча мулозими ҳибсга олинган эди.\nЎзбекистондаги энг йирик тижорат банкларидан бири ҳисобланган "Туронбанк"да бош прокуратуранинг солиқ ва валютага оид жиноятларга қарши кураш департаменти текширув ўтказмоқда. Шу йил бошроғида банкнинг бир неча ходими ҳибсга олинган, баъзилари эса мамлакатдан қочиб кетган эди.\nОзодликнинг Марказий банкдаги манбасига кўра, прокуратура департаменти бошчилигидаги текширувда бошқа ҳуқуқ-тартибот идоралари ҳам иштирок этмоқда.\nОзодлик манбасининг билдиришича, текширув "Туронбанк"нинг собиқ раҳбари фаолияти билан боғланмоқда. 2000-2011 йиллар давомида "Туронбанк" раиси бўлган Дониёр Арифжанов ҳозирда мамлакат ташқарисида экани айтилади. У Ўзбекистон презденти маъмурияти мулозимларидан бирининг куёви эканига доир маълумотлар бор.\nШу йилнинг март ойида "Туронбанк"нинг бир неча мулозими ҳибсга олинган эди. Ўшанда банк бошқарув кенгаши раиси Фарход Алимов мамалкатдан қочиб кетганига доир хабарлар тарқаган эди.\nЎшандан бери "Туронбанк" мулозимларига қарашли экани ишониладиган қатор ресторан ва кафелар ёпиб ташланган эди, дейди Озодлик манбаси.\n"Туронбанк" Ўзбекистонда очилган илк тижорат банкидир. 1990 йилда иш болшаган "Туронбанк" таъсисчилари орасида Ўзбекистон Мелиорация ва сув хўжалиги вазирлиги, сув-хўжалик қурилиш давлат қўмитаси, архитектура ишлари бўйича давлат қўмитаси каби идоралар бўлган.\nКейинги 2-3 йил ичида Ўзбекистонда фаолият юритган қатор тижорат банклар фаолияти тафтиш қилиниб, ёпиб қўйилди.\nЛекин "Туронбанк"дан фарқли ўлароқ бу банкларда давлдат иштироки бўлмаган.


Qalampir.uz - Бармоқларни қисирлатиш одатми?\nБармоқларни қисирлатиш одатми?\n19:22, 01.05.2017 Саломатлик\nАммо бу одатга айланса, тоғайлар мўртлашиб, атрофидаги тўқималарни яллиғлантириши, бу эса суякларга озор бериши мумкин.\nҲар йили йилнинг иссиқ фаслида дам олиш масканларида ҳордиқ чиқариб, радонли, балчиқли ванналар қабул қилиш, совуқ мавсумдан олдин эса яллиғланишга қарши таъсирга эга дори воситалари, инъекциялар олсангиз, ҳаво совиганида, бундай ҳолатдан қийналмайсиз.\nБўғимларни қисирлатиш одатми?\nКўпчилик кишилар учун бу одат тусига кирган. Баъзилар шу йўл билан асабларини тинчлантиради, бошқа бировлар эса хаёли паришон ҳолатида шундай қилишни хуш кўришади. Аввало, нега бундай бўлишини аниқлайлик. Бу ўйлаганингиздек, бўғимларда йиғилиб қолган тузлар эмас. Қисирлаш бўғимлардаги тоғай тўқимасидан чиқади. Қўлларни қисирлатганда оғриқ сезмаймиз. Негаки тоғайларда асаб тўқималари йўқ. Аммо бу одатга айланса, тоғайлар мўртлашиб, атрофидаги тўқималарни яллиғлантириши, бу эса суякларга озор бериши мумкин. Нега деганда, суяклардаги асаб толалари оғриқни дарҳол сезади. Нохуш одатингиз артроз касаллигини чақириши мумкин.\nҚисирлатиш натижасида нафақат бўғим, балки тоғай тўқимаси, пайлар, қўл мушаклари зарарланади. Уларга шикаст етган-етмаганини аниқлаш учун шифокорга мурожаат этинг. Шифокор суяк ва бўғим тўқимасини мустаҳкамловчи ходроитин сульфат, глюкозамин сульфат, гидрохлорид бўлган воситалар буюради. Шунингдек, бир муддат дармондори йиғиндиларини ичиб туриш керак. Даволанишдан кейин яна эски одатингизни эсламаслик учун резина ҳалқадан фойдаланиш мумкин. Уни қўлда эзиш бўғимлар учун мароқли ва гимнастика вазифасини ўтайди. Бўғимлар ҳаракатчанлигини сақлаб қолиш учун, бармоқларни йиғиб, кафтга теккизиш машқи бажарилади.\nТирноқгул (ноготки) ёрдамида бир талай бўғим касаликларини даволаш мумкин. Бунинг учун 2-3 туп ўсиб турган ўсимлик гули ва барглари салқин жойда қуритилади. Ундан икки ҳовуч олиниб, шиша идишга солинади. Устидан 100 грамм тиббиёт спирти қуйилади ва усти ёпиқ идишда қоронғи жойда сақланади. 3 кундан кейин тиндирма тайёр бўлади. Унга пахта бўлаги шимдирилиб, зарарланган жойларга суртилади. Муолажа ҳар куни ётишдан олдин 2 ҳафта давомида бажарилади.\nАсал ва карам ёрдамида уй шароитида даволаш\nКарам баргига асал суртилиб, оғриётган жойга қўйилади. Усти дока ва жун рўмол билан маҳкам боғланади. Компресс ҳар куни ётишдан олдин бир ой давомида қўйилади. Бўғимдаги шиш тезроқ йўқолиши учун эрталаб ва ётишдан олдин ярим пиёладан карам шарбати ичилади.\nТеглар:Бўғимлардаги оғриқ касаллик\nТони Блэр сиёсат саҳнасига қайтмоқчи\nСергелидаги КВДнинг ёниши тафсилотлари\n12:29, 11.10.2018 6 366\nТошкентда шифохона ёниб кетди\n11:07, 11.10.2018 12 188\n16:02, 28.08.2018 6 373\n14:18, 28.08.2018 7 922\nКимлар I ва II гуруҳ ногирони деб ҳисобланади? Касалликлар рўйхати тасдиқланади\n12:33, 27.08.2018 4 567


Андижон вилоятида аёллар ўртасида жиноятлар кўпайгани маълум бўлди\n04 март 2021, Тошкент вақти: 15:36\nПрезидент Мирзиёев жамоат хавфсизлигини таъминлаш масалаларига бағишланган видеоселектор йиғилиши ўтказмоқда. 2018, 10 январь.\nАндижон вилоятининг деярли барча туманларида оғир турдаги жиноятлар сони ошган. Вилоятда аёллар жиноятчилигининг салмоғи юқори бўлиб, республика кўрсаткичининг 8,5 фоизини ташкил этган.\nБу ҳақда 10 январь куни жамоат хавфсизлигини таъминлаш масалаларига бағишлаб президент Мирзиёев ўтказган видеоселектор йиғилишида айтилгани тўғрисида давлат раҳбари расмий сайти хабар қилди.\nҚорақалпоғистонда жиноятчилик 31 фоизга камайган бўлса-да, қотиллик ҳолатлари кўпайган. Наманган вилоятида ҳам бу борада аҳвол қониқарсиз эканлиги кўрсатиб ўтилди.


Фарруҳ Икромовнинг жарроҳлик амалиёти муваффақиятли ўтди - EFFECT.UZ\n. 20:30 | 01.10.2021\nЎзбекистон терма жамоаси футболчиси Фарруҳ Икромов Швецияга қарши ўртоқлик учрашувида жароҳат олганди. Ўзбекистон футбол ассоциацияси уни даволаш учун Италиянинг машҳур жарроҳларидан бири Паоло Марианини жалб этган.\nФутболчи Италия пойтахти Римда “Villa Stuart” клиникасида профессор Мариани томонидан операция қилинди. Маълум бўлишича, жарроҳлик амалиёти муваффақиятли амалга оширилган ва айни пайтда ҳужумчимиз ўзини яхши ҳис қилмоқда.\nБугун Ўзбекистоннинг Италиядаги фавқулодда ва мухтор элчиси Отабек Акбаров футболчb ҳолидан хабар олиш учун касалхонага ташриф буюрди ва Фарруҳ Икромовга саломатлик тилаб, тезроқ соғайиб кетиши учун керакли ёрдам беришга тайёрлигини билдирди.


Хавфли танқислик: қайси витаминлар етишмаслиги терининг эрта қаришига олиб келади? - 20 Апреля 2022 - YANGILIKLAR / SHOU BIZNES YANGILIKLARI / HABARLAR / AXBOROT - WWW.SHERLAR.ORG - SMS SHERLAR, SEVGI SHERLARI, YANGI\nГлавная » 2022 » Апрель » 20 » Хавфли танқислик: қайси витаминлар етишмаслиги терининг эрта қаришига олиб келади?\nШифокор тавсияси ва биологик фаол қўшимчалар рекламаси кўпинча витамин ва элементлари организм учун зарур эканлигини эслатиб туради. Аммо улар нима учун кераклиги номаълумлигича қолади. Шу билан бирга, кўплаб муҳим моддаларнинг етишмаслиги жиддий соғлиқ муаммоларидан ташқари, масалан, терининг тез қаришига олиб келиши мумкин. Marie Claire бунга йўл қўймаслик учун қайси витаминларни қабул қилиш кераклигини маълум қилди.\nҲар бир инсон C витамини шамоллаш билан курашишга ёрдам беришини билади, аммо у терининг кўринишини ҳам яхшилайди. Косметолог, тиббиёт фанлари доктори — Жошуа Зайхнернинг тасдиқлашича, C витамини коллаген ишлаб чиқаришни рағбатлантиради, бу эса ўз навбатида ажинларни камайтиришга ёрдам беради. «C витамини эркин радикалларнинг зарарланишини нейтраллайдиган, ғайритабиий пигментация шаклланишига тўсқинлик қилувчи ва соғлом коллаген ишлаб чиқаришда муҳим омил бўлган кучли антиоксидантдир», — дейди мутахассис.\nC витамини сингари, Э витамини ҳам коллагеннинг табиий ишлаб чиқарилишига ёрдам беради. Э витамини узоқ вақт давомида тери ҳужайраларида намликни сақлайдиган ҳимоя тўсиғини асрайди.\nУшбу муҳим минерал иммунитет тизимининг фаолиятини кучайтириши ва яраларни даволашни рағбатлантириши билан машҳур. Бироқ, экспертларнинг таъкидлашича, синк терини ультрабинафша нурланишидан ҳам ҳимоя қилиши мумкин. Journal оф Nutrition журналида чоп этилган тадқиқот шуни кўрсатдики, синк етишмаслиги қариш жараёнини тезлаштиради.\nСелен тери сифатини яхшилайдиган ва эркин радикалларга қарши курашадиган антиоксидант хусусиятларга эга.\nАнтиоксидант бирикма CоҚ10 озиқ-овқатни энергияга айлантириш учун табиий равишда организм томонидан ишлаб чиқарилади. Баъзи тадқиқотларга кўра, у ажинларни камайтиришга ва терининг тузилишини яхшилашга ёрдам беради. Коэнзим Қ10 баъзи озиқ-овқат, косметика ва биологик фаол қўшимчаларида мавжуд.\nЭпигаллокатехин галлати (EGCG)\nБу кўк чой таркибида мавжуд бўлган ноёб ўсимлик бирикмаси бўлиб, у ультрабинафша нурланишидан ҳимоя қилиш, ажинлар ва пигментация каби бир қатор тери афзалликларига эга. Ҳар куни кўк чой ичиш шарт эмас, EGCG концентрланган озиқ-овқат қўшимчаси сифатида ҳам мавжуд.\nКоллаген таркибида иккита аминокислота, пролин ва глицин мавжуд бўлиб, улар бўғим, суяк ва мушакларнинг шаклланиши ва тикланиши учун зарурдир. Улар терининг эластиклиги учун ҳам жавобгардир. Ёш ўтиши билан табиий коллаген ишлаб чиқариш секинлашади, шунинг туфайли терининг эластиклигини узоқроқ сақлаш учун косметологлар ушбу протеинни озиқ-овқат ёки қўшимча сифатида олишни тавсия қилади.\nКатегория: FOYDALI MASLAHATLAR / ПОЛЕЗНЫ СОВЕТЫ | Просмотров: 29 | Добавил: sherlarorg | Рейтинг: 0.0/0


Олтинчи чақириқ Халқ депутатлари Оқолтин тумани Кенгашининг 14-сессиясида туман сектор раҳбарлари, Халқ депутатлари туман Кенгаши депутатлари, туман ҳокими ўринбосарлари, ОАВ вакиллари ҳамда тегишли ташкилот раҳбарлари иштирок этишди.\nСессия кун тартибида туман ҳокимининг аҳолининг эҳтиёжманд қатламини қўллаб-қувватлаш (“темир дафтар”), тадбиркорликни ривожлантириш, бюджет даромадларини ошириш ва хорижда меҳнат қилган ишсиз фуқароларни ишга жойлаштириш борасида амалга оширилаётган ишлар тўғрисидаги ҳисоботлари тингланди.\nKun.uz мухбири хабарига кўра, Оқолтин тумани ҳокими Д.Фазиловнинг ахборотида қуйидаги маълумотлар айтиб ўтилди:\nСектор раҳбарлари “Камбағалликни қисқартириш” штаби аъзолари, депутатлар, маҳалла фуқаролар йиғинлари раислари, ҳоким ўринбосарлари билан биргаликда 2 161 нафар аъзоси бўлган 1242 та камбағал, эҳтиёжманд оилаларнинг ижтимоий аҳволи ва турмуш шароитини ўрганиб, “темир дафтар”га киритилган.\nШундан 493 та оилага Қурбон ҳайити арафасида 370 млн. сўм ҳамда аҳоли жон бошига 220 минг сўмдан бир марталик тўлов бўйича 1039 та оиланинг 3907 нафар аъзоларига 859,5 млн сўм маблағлар тарқатиб берилган.\n2020 йилнинг III чорагида Оқолтин туманида бюджет маблағлари 800 миллионни ташкил этиб, шундан 500 миллион сўми “темир дафтар”га киритилган аҳоли учун куз-қиш мавсумида заҳира маблағлари сифатида ажратилган;\nЎтган даврда 1 229 нафар аъзоси бўлган, 637 та оиланинг меҳнатга лаёқатли 650 нафар аъзоси бандлиги ва даромад манбаи билан таъминланганлиги сабабли “Темир “дафтар”дан чиқарилди;\nКарантин туфайли инқироз ёқасига келиб қолган 62 корхона фаолияти тикланди;\n2020 йилнинг ўтган 8 ойи мобайнида 2426 нафар ишсизларни иш билан таъминлаш мақсадида 1,3 миллиард сўм ажратилган;\nТуманда истиқомат қиладиган 2262 нафар фуқаро ишлаш учун ҳорижга чиққан бўлса, шундан 191 нафари Ўзбекистонга қайтган ва улардан 21 нафари ҳақ тўланадиган ишларга жалб қилинган.\nБундан ташқари, Сардоба сув омборидан талофат кўрган хонадонларга 1 сотихдан ер ажратилиб, туман ҳокимлиги томонидан иссиқхоналар қуриб берилмоқда.\nТуманнинг “Кўркам диёр” МФЙ ҳудудида тез кунларда ёғ заводи ишга туширилади ва бунинг натижасида яна 65 нафар фуқаролар иш билан таъминланади.\nТуманда “Саховат ва кўмак” умумхалқ ҳаракати доирасида оғир турмуш шароитидаги ва ижтимоий ҳимояга муҳтож 1 585 та оилага 435 млн сўмлик озиқ-овқат маҳсулотлари берилган. Саховатпеша тадбиркорлар томонидан маҳаллалардаги 452 та оилага кунлик эҳтиёжлари учун қарийб 50 млн. сўмлик озиқ-овқат маҳсулотлари етказилган.\nСессия давомида аҳолининг эҳтиёжманд қатламини қўллаб-қувватлашда "темир дафтар"ни тўғри юритиш ва унинг аҳамияти борасида депутатлар томонидан таклифлар муҳокама қилинди.


21:25Coca Cola Суперлигаси. 8-тур ўйинлари қайси каналларда намойиш этилади? 0 21:15МЮ триоси Мане, Салоҳ ва Фирмино учлигидан ўзиб кетди 5 20:57АПЛ. МЮ Гринвуднинг дубли ва Фернандешнинг саъй-ҳаракатлари эвазига чиройли ғалабага эришди, Вардининг голсиз серияси якунланган ўйинда эса “Лестер” зафар қучди 41 20:57АПЛ. МЮ Гринвуднинг дубли ва Фернандешнинг саъй-ҳаракатлари эвазига чиройли ғалабага эришди, Вардининг голсиз серияси якунланган ўйинда эса “Лестер” зафар қучди 41 20:40АПЛ. "Вулверхэмптон" ва “Арсенал”нинг бошланғич таркиби билан танишинг 3 20:30РПЛ. “Ростов” меҳмонда аутсайдерлардан бирига қарши ўйнамоқда (онлайн ҳисоб) 4 20:28Беларусь чемпионати. "БАТЭ" - "Энергетик-БГУ" 0:1 3 20:26Телеграмдаги янги каналимизга марҳамат 1 20:221-лигага қуръа ташланди. Биринчи давра тақвими билан танишинг 3 20:17Италия. "Ювентус" - "Торино" 2:1 (матнли трансляция) 4 20:05Погба соч имижини яна ўзгартирди, фақат бу гал ирқчиликка қарши акция учун 2 19:52Футзал. 2-тур. “Насаф” – “Навбаҳор” 3:3 ва бошқа ўйинлар 2 19:49Беларусь. Умаровнинг голи "Энергетик-БГУ"га сенсацион ғалабани тақдим қилди 32 19:45А Серия. “Ювентус” ҳамда “Торино”нинг бугунги дерби учун таркиблари эълон қилинди 3 19:35РПЛ. “Крилья Советов” – “Ростов” баҳсининг асосий таркиблари билан танишинг 3\nРПЛ. “Ростов” меҳмонда аутсайдерлардан бирига қарши ўйнамоқда (онлайн ҳисоб) 4


Ўзбек блоггерларининг интернетдаги фаолияти нақадар эркин? - BBC News O'zbek\nЎзбек блоггерларининг интернетдаги фаолияти нақадар эркин?\nМустақил Давлатлар Ҳамдўстлиги ва асосан Марказий Осиёдан келган интернетга алоқадор ёшлар Олма-отага йиғилишган. Бир ярим мингга яқин интернет соҳасидаги дастурловчи, рекламачи, дизайнер, блоггер ва ёш журналистлар икки кун давомида тажриба алмашишди. BarCamp интернет анжуманида Ўзбекистонликлар ҳам иштирок этишди.\nУч йилдирки КИМЕПда ўтадиган анжуманда блоггер, интернет-журналист ва рекламачилар ўзаро тажриба алмашишмоқда.\nЎзбекистондан келган Сардор Бобоев асосан интернет реклама соҳаси билан шуғулланади.\n"Интернетда олдин унча фаол эмасдим. 2008 йил Бишкекда BarCampнинг биринчи конференцияси бўлди. Ўша ерда бу анжуман билан танишдим ва менга ёққан", - дейди Сардор.\nЎзбекистонда ҳам интернетга қизиқувчилар сони тобора ошиб бормоқда. BarCampнинг йиғилишлари Тошкентда ҳам бўлиб туради.\n"Ўзбекистонда ҳам BarCamp аъзолари фаол, лекин у ерда блоггерлар эмас, асосан программистлар, техниклар йиғилишади", - дейди тадбирнинг Тошкентдаги ташкилотчиларидан Сардор.\nСардорнинг ўзи Твиттер юритади. Бир ёзишда 140 белгили кичик хабарлар қолдириш мумкин бўлган ушбу мўъжаз кундалик айниқса мобил телефонлар орқали интернетга кирувчилар учун жуда қулай.\nImage caption Сардор анжуманга келган олти ўзбекистонликдан бири\nСобиқ шўролар давлатларидан келган қарийб 1,5 минглик иштирокчилар ичида Ўзбекистон атиги олти киши келган.\nБулардан бири, талаба Катя ўз блогини юритади. У ўз блогида бошқаларни ҳам қизиқтирадиган мавзулар ҳақида ёзишни яхши кўришини айтади.\n"Ҳозир тушлик қилаяпман, бир жойга бордим, каби оддий кундалик гапларни эмас, балки бошқаларга ҳам қизиқ бўлган мавзулар ҳақида ёзишни ёқтираман. Мисол учун, ҳозир Тошкентда катта қурилишлар кетаяпти. Мен янги қурилган трамвай йўлини суратга тушириб блогимга қўйдим. Аҳамиятли томони трамвай йўли жуда ҳам қийшиқ қурилган. Ҳатто ўз онам "бу трамвайга чиқмагин" деб саҳифамда жавоб қолдирган", -дейди Катя.\nЎзбекистонда интернет фойдаланувчилар сони 7,5 миллиондан ортиб кетган. Аммо мутахассилар интернет оламида ўзбекистонликларнинг бошқа ривожланаётган давлатларга нисбатан анча сустлигини ҳам айтишади. Фойдаланувчилар томонидан тўлдирилиб бориладиган Wikipedia интернет энциклопедиясининг ўзбекча варианти мақолаларнинг ўта камлигидан ёпилишини эълон қилган.\nКатядек блоггерлар Ўзбекистонда кўп эмас. Таҳлилчилар бундай хосликни интернетга Ўзбекистон ҳуқуқ-тартибот органлари томонидан қаттиқ назорат қўйилгани билан изоҳлашади.\nКатянинг айтишича, Ўзбекистонда фойдаланувчилар ўз блогини юритиши учун эркин майдонларнинг деярли йўқлиги сабаб ўзбекистонликлар livejournal.com каби чет эл сайтларидан фойдаланишади.\nImage caption Катянинг блогидаги қийшиқ трамвай йўли...\n"Очиқча айтиладиган тақиқлар йўқ. Аммо, айрим ҳолатлар борки, баъзи хусусий блогларни ёпиб қўйишади. Чунки улар нотўғри ёки исталмайдиган мавзуларда ёзишган бўлишади. Менинг блогим эса шу вақтгача ҳеч кимнинг жиғига теккани йўқ. Чунки мен экстремистик кайфиятда изоҳ қолдирмайман. Балки шунинг учун ҳам мен билан ҳеч кимнинг иши бўлмаётгандир", - дейди у.\nБишкеклик Бектор Искендернинг kloop.kg номли сайти бор. Сайт асосан ёш ҳаваскор журналистларнинг блоглари асосида юритилади. Шу вақтгача сайт рус ва қирғиз тилларида ва Қирғизистонга бағишланиб юритилган. Энди эса унинг Қозоғистон ва Тожикистон учун саҳифалари очилмоқда.\nБу саҳифаларда ижтимоий ҳаётдан тортиб, сиёсатгача ёзилади.\nБектор Ўш шаҳридаги ўзбек блоггерларининг фаоллиги ҳисобига сайтнинг ўзбек тилидаги саҳифасини ҳам очмоқчи. Аммо, унинг Ўзбекистонга бағишланган саҳифани очиш нияти йўқ.\n"Тўғрисини айтсам, Ўзбекистонга боришга қўрқиб турибмиз. Ўзбекистонда мустақил матбуотга бўлган босим туфайли шунақа фикрга келганмиз. Шунинг учун ҳам ёш ташкилотимиз аввало анча эркин ҳудудда ривожланиб олиши керак. Балки куч тўплаб олсак кейин бошқа давлатларда ҳам фаолиятимизни ривожлантиришни ўйлаб кўрса бўлади", - дейди Бектор Искендер.


Кекса америкалик 90 ёшини 24 бора тортилиш билан нишонлади\n17:29 / 02.03.2017\nАмериканинг Флорида штатилик Верн исмли кекса ёшли эркак ўзининг 90 ёшини спортзалга бориб, 24 марта тепага тортилиш орқали нишонлади. Верннинг ўғли бу ҳолатни видеога туширди ҳамда YouTube’га жойлаштирди.\n"Бу менинг дадам. Бугун у 90 ёшга кирди. Биз доимий равишда спортзалга борамиз, ҳамда у турникда тортилишни ёқтиради! Ўйлашимча, у болалигида ҳар икки тирсагини синдириб олганини ҳисобга олсак, буни яхши уддаламоқда", - дея ёзади видео муаллифи.\nВидеога қолдирилган изоҳларда Верн шарафига мақтовлар ёғдиришди, кўплар эса ундан анча кичик ёшда бўлганлар ҳам бундай натижа билан мақтана олмаслигини таъкидлаб ўтишган.\n"Бу ҳатто ҳаракатлар амплитудасининг кичиклигига қарамай ажойиб. Гаров ўйнашим мумкинки, 70 ёш атрофида бўлганлар ҳаттоки беш марта ҳам шундай қила олишмайди", - дея ёзди фойдаланувчи Жонни Фриз.\n"90 ёшли эркак мендан ҳам ўтиб кетди. Аммо мен бахтлиман. Эҳтимол, бу мен у кабиларни жуда ҳам ҳурмат қилганим сабабдир", - дея ёзган Vin Huxley.


“Локомотив” бугун “Насаф” майдонига сафар уюштиради – LOKOMOTIV\nЎзбекистоннинг амалдаги чемпиони ҳамда мамлакат кубоги соҳиби – Тошкентнинг “Локомотив” клуби бугун кубок баҳслари ярим финал жавоб ўйинлари доирасида Қаршида “Насаф” меҳмони бўлади.\nЁдингизда бўлса, ушбу жамоаларнинг дастлабки учрашуви Тошкентда ўтганди ва унда “Локо” вакиллари 3:1 ҳисобида ғалаба қозониб, жавоб ўйини олдидан финалга чиқиш учун яхшигина имконият хосил қилишганди.\nБугун эса жамоалар финал йўлланмасини узил-кесил ҳал этиш учун Қаршидаги “Марказий” ўйингоҳида баҳс юритишади. Ўйин соат 18:00да старт олиши режалаштирилган.\nҚайд этиш жоизки, юртмизнинг ушбу икки гранд жамоалари шу пайтга қадар мамлакат кубоги баҳслари доирасида 2 бор ўзаро тўқнаш келишган. Дастлаб, ушбу жамоаларнинг йўллари 2015 йилги кубок ўйинларининг ярим финалида кесишган. Ўшанда илк баҳсда “Насаф” 2:0 ҳисобида зафар қучган. Жавоб беллашувида эса “Локомотив” вакиллари 1:0 ҳисобида ғалабага эришишган. Шу тариқа, финалга қаршиликлар йўл олганди.\nЎтган йили эса мазкур жамоалар Ўзбекистон кубогининг ҳал қилувчи – финал баҳсида ўзаро беллашишган. Самарқандда кечган матчда “Локомотив” 1:0 ҳисобида ғалаба қозониб ўз тарихида иккинчи марта биллур совринга эга чиқди.\nАёллар футболи: "Локомотив-Woman" "Шўртан-Lady"га мағлуб бўлди


Саратоннинг олдини олиш усули топилди\n14:02 / 28.07.2016\nБеркли университети (Калифорния штати) биологлари саратон ўсимталарини ўсишдан тўхтатишнинг янги усулини ўйлаб топишди. Тадқиқот натижалари Nature журналида чоп этилган.\nОлимлар хавфли ўсимталарнинг ўсишига ёрдам берувчи, атиги бир неча юз хавфли оқсилнинг синтезини бошқарувчи молекулани аниқлашга эришган. Унинг фаоллигини сўндириш билан саратоннинг ривожланишини кенг таъсирга эга тиббий воситаларсиз тўхтатиш мумкин бўлади.\nАниқланган eIF3d оқсили ўзида оқсилларнинг аминокислотали кетма-кетлигига оид маълумотларни сақловчи матрицали РНК (мРНК) молекуласи билан бирлашади. Ҳар қандай мРНК маълум бир геннинг «намунаси»га эга бўлади ва оқсилнинг синтези жараёнида айни намуна асосида пептид занжири ҳосил бўлади. Ҳужайра eIF3d оқсилисиз бундай оқсиллар занжирини ишлаб чиқа олмайди.\nNew Life Medical клиникаси саратонни илк даврида аниқлаш учун Ўзбекистонда биринчи позитрон-эмиссия томографияси марказини очди\n09:00 / 23.08.2018\n16:32 / 12.08.2018\nБашар Асаднинг турмуш ўртоғи онкологик касаллик билан шифохонага жойланди\n00:30 / 09.08.2018


Қишлоқда нега чиқиндихона йўқ? » Зарафшон Газетаси\nҚишлоқда нега чиқиндихона йўқ? Жамият\n16 август 2016 13:38\nЮртимиз қишлоқларидаги гўзал манзараларни баъзида елим идиш ва бошқа пластмасса чиқиндилар бузаётганига гувоҳ бўляпмиз. Сабаби оддий, қишлоқларда чиқинди ташлаш жойлари мавжуд эмас.\nБулунғур туманида бўлганимизда чиқиндихона ташкил этиш ва уларни олиб кетиш борасида туман марказида кейинги бир неча йилда анчагина ўзгаришлар бўлганига гувоҳ бўлган ҳолда қишлоқ ҳудудларида бирорта ҳам чиқинди ташлаш жойи ташкил этилганини кўрмадик.\n2013 йил 3 декабрда Вазирлар Маҳкамасининг "Республика аҳоли пунктларида санитария жиҳатидан тозалаш тизимини ривожлантириш ва такомиллаштириш чора-тадбирлари тўғрисида"ги қарори эълон қилингач, ўтган уч йил мобайнида туман марказида чиқинди ташлаш жойлари салкам йигирматага етди. Мазкур ҳужжат ижросини таъминлаш мақсадида вилоят ҳокимлиги қарори эълон қилиниб, туманларда махсус, атрофи девор билан ўралган ва турли чиқиндилар учун алоҳида контейнерлар ўрнатилган чиқиндихоналар қуришга киришилди.\n– Бу мақсад учун туманимизда 104 миллион сўм маблағ ажратиш кўзда тутилган бўлиб, айни вақтда 52 миллион сўм ўзлаштирилган ва юқоридаги тартибда иккита чиқиндихона ташкил этилган, – дейди туман ободонлаштириш бошқармаси бошлиғи Алишер Элмуродов. – Тез орада худди шундай яна иккита чиқиндихона ташкил этиш режалаштирилган. Бошқармамиз ихтиёрида чиқинди ташиш учун саккизта автомашина бўлиб, уларнинг барчаси махсус автоматлаштирилган назорат тизими (GPS) билан таъминланган.\nШундай бўлгани ҳолда туманда санитар тозалаш хизмати билан қамраб олинганлик даражаси жуда паст. Туманда айни вақтда 163 минг нафар аҳоли истиқомат қилса, жорий йилнинг январь-июль ойларида фақат 6100 нафар аҳолига санитар хизмат кўрсатилган. Бу эса тўрт фоиздан ҳам камроқ деганидир.\nШу ўринда бир маълумот. Аҳолига санитар хизмати кўрсатиш ҳолатининг пастлиги фақат Булунғур туманига хос эмас. Оқдарё туманида 2,7 фоиз, Иштихонда 3,4 фоиз, Пайариқ ва Ургут туманларида 2,3 фоиз аҳоли санитар хизмат кўрсатиш бўйича қамраб олинган. Жорий йилнинг олти ойида энг кўп аҳолига санитар хизмат кўрсатиш Жомбой туманига тўғри келади – 11,1 фоиз.\nГарчи, Булунғур туман ободонлаштириш бошқармаси махсус, гараж, таъмирлаш базасига эга бўлмаса-да етарли техникага эга. Яъни, чиқиндиларни ўз вақтида ташиб кетиш имконияти бор. Бир қатор ҳудудлар, соғлиқни сақлаш муассасаларида бўлиб чиқиндининг ҳар икки кунда ташиб кетилишига амин бўлдик. Шу билан бирга 15-20 кунлаб чиқинди олиб кетилмайдиган ташкилотлар ҳам бор экан. Мисол учун, туманнинг қоқ марказида жойлашган 1-мактабгача таълим муассасасида ана шундай ҳолат. Бу ҳам етмагандек, муассасада чиқинди ташлаш қутисининг ўзи йўқ. Чиқиндиларни боғча болалари шунчаки ҳожатхона ёнига тўкиб кетмоқда.\nАйтиш лозимки, вилоят ҳокимининг 2016 йил 15 апрелдаги "Ҳудудда санитар-тозалик хизматлари учун тарифларни белгилаш тўғрисида"ги қарорида шаҳарлар ва туманларда қаттиқ ва маиший чиқиндиларни йиғиш ва ташиб кетиш хизматлари тарифлари, 2015 йил 29 декабрдаги қарорида эса асосан қаттиқ ва маиший чиқиндилар махсус корхоналар томонидан ёз кунларида ҳар куни, қиш ойларида эса уч кунда камида бир маротаба олиб кетилиши белгиланган.\nБир қатор камчиликлар бўлса-да туман марказида чиқинди ташиб кетиш йўлга қўйилган. Аммо юқорида айтганимиздек, туманнинг бирорта қишлоғида аҳоли ана шу хизматдан фойдаланиш имконига эга эмас. Тумандаги Каттақишлоқ маҳалласига кириб борар эканмиз бир неча қишлоқда шундоққина йўл ёқасидаги чуқурликда чиқинди ташланишига гувоҳ бўлдик. Мисол учун, ушбу маҳалла марказидан бир чақирим нарида қишлоқ қабристони ва Булунғур ариғи ўртасида ана шундай "чиқиндихона" мавжуд. Бу ҳолатга на маҳалла, на аҳоли ва на туман давлат санитария-эпидемиология маркази ходимлари эътибор қаратади.\n– Аҳоли пунктларида санитария жиҳатидан тозалаш тизимини ривожлантиришга қаратилган ҳуқуқий ҳужжатлардан хабаримиз бор, – дейди Каттақишлоқ маҳалла фуқаролар йиғини раиси Саидрасул Имомов. – Тўғри, қонун-қоидалар бор, шароитлар етарли. Аммо бу борада аҳоли онгида ҳам ўзгариш бўлиши керак экан. Негаки, яқиндагина маҳалла марказида тўпланиб қолган чиқиндиларни тозалашга фуқаролар йиғини ходимларидан бошқа бировнинг ҳашарга чиқмаганига ўзим гувоҳ бўлдим. Билдикки, чиқиндиларни қабристон ёки катта ариқ бўйига ташламаслик борасида тарғибот ишларини ўтказишимиз шарт. Чиқиндихона ташкил этиш ва туман ободонлаштириш бошқармаси билан шартнома имзолаш бўйича эса келаси ҳафтада маҳалла фаоллари билан йиғилиш ўтказиб, амалий ишга ўтмоқчимиз.\nМаҳалла раисининг тарғибот хусусидаги гапларида жон бор. Сабаби, яқин йилларгача аҳоли томонидан қаттиқ ва маиший чиқиндилар чиқарилмаган ва бу бўйича маълум бир тизим шаклланмаган бўлса, саноат ривож топган бугунги замонда қишлоқдан ҳисобсиз қаттиқ ва маиший чиқиндилар, айниқса, пластмасса ва елим идишлар қолдиқлари чиқарилмоқда. Демак, қишлоқда чиқиндихона ташкил этиш ва уни ташиб кетиш хизматини йўлга қўйиш вақти аллақачон келди.\nСартепада замонавий чиқиндихона


Ўзбекистонда "ҳиндча" штамм аниқландими? Бу ҳақдаги хабарга изоҳ берилди - zarnews.uz\nЎзбекистонда "ҳиндча" штамм аниқландими? Бу ҳақдаги хабарга изоҳ берилди\nОммавий ахборот воситалари ва ижтимоий тармоқлар орқали Ўзбекистонда илк бор коронавируснинг “ҳиндча” штамми аниқлангани тўғрисида хабарлар тарқалди.\nБу эса жамоатчиликнинг кенг муҳокамаларига сабаб бўлди.\nУшбу ҳолат юзасидан Санитария-эпидемиологик осойишталик ва жамоат саломатлиги хизмати раҳбари ўринбосари Нурмат Отабеков маълумот берди:\n— Дарҳақиқат, бугун юртимиз оммавий ахборот воситалари ва интернет сайтларида Инновацион ривожланиш вазирлиги томонидан берилган маълумот, яъни вазирлик ҳузуридаги Илғор технологиялар марказида коронавируснинг “ҳиндча” штамми аниқлангани тўғрисида хабарлар берилди.\nИлғор технологиялар марказида коронавируснинг “ҳиндча” штамми аниқлангани тўғрисидаги хабарга келсак, дастлабки лаборатор текширув натижалари ушбу тахминни катта эҳтимол билан тасдиқламоқда.\nАммо тўғри хулосага келиш учун якуний таҳлилларни тўлиқ ўрганиб чиқиш керак бўлади.\nТеглар: коронавирус "ҳиндча" штамм


Месси тўйига «Реал»нинг собиқ юлдузини таклиф қилди\n09:47 / 30.06.2017 25473\nБугун, 30 июнь куни Лионель Месси Аргентинада Антонелла Роккуццо билан турмуш қуради. Йилнинг энг шов-шувли тўйи бўлиши кутилаётган бу маросимга юзлаб меҳмонлар ташриф буюриши кутилмоқда. Никоҳ оқшоми Росариодаги шаҳар маркази мажмуасида бўлиб ўтади.\nЖуфтлик 5 ёшидан бери бир-бирини танийди. Антонелла ва Мессининг Тьяго ва Матео исмли фарзандлари бор.\nТўйга таклиф қилинганлар орасида Мессининг ҳозирги ва собиқ жамоадошлари - Неймар, Луис Суарес, Фабрегас, Дани Алвес каби таниқли футбол юлдузлари ҳам мавжуд. Маросим меҳмонлари орасида «Реал»нинг собиқ юлдузи, аргентиналик футболчи Анхель Ди Марияни ҳам учратиш мумкин.\nБундан аввалги хабарларда у «Барселона»нинг собиқ мураббийи Луис Энрике, жамоа раҳбари Бартомеу ҳамда Аргентина терма жамоасининг собиқ юлдузи ва мураббийи Диего Армандо Марадонани никоҳ маросимига айтмагани айтилганди.\nИкарди ва Мессининг муносабатлари қандайлиги айтилди\n«Рома» фотошоп орқали Месси трансферини талаб қилди\nМесси ит билан футбол ўйнади


Президент бемор болалар ва уларнинг оналарига далда берди — Ўзбекистонда ва дунёда рўй бераётган энг сўнгги янгиликлар ва хабарлар, жамият, иқтисодиёт, маданият, спорт, технологияларга оид қизиқарли мақолалар.\nHome/Madaniyat/Президент бемор болалар ва уларнинг оналарига далда берди\n— Ёнингизга яна келишдан мақсадим — сизларга куч бериш, умидни икки карра кўпайтириш. Бу ҳаммамизга синов. Биз давлат бўлиб, ақлимизни, кучимизни ишга солиб, бу касалликларни енгишимиз керак. Ота-оналарга кўмак бериб, болаларнинг дардига малҳам бўлиб, уларни соғайтиришимиз зарур, — деди Шавкат Мирзиёев.\n— Бу соҳа юртимизда янги тизим. Энди уни ҳудудий шифохоналардаги шундай бўлимлар билан боғлаб, касалликларни эрта аниқлаш зарур. Қуйи поғонада скринингни кенгайтириб, «касалликдан олдин юриш» керак, — деди Президент.\n— Бинода шароит бор, муваффақият йўқ. Муваффақият илмда! Шунинг учун бу ер касаллик омилларидан тортиб, самарали даволаш услубларигача ўрганиш бўйича илмий марказ бўлиши керак. Вилоятлардаги тиббиёт ходимлари келиб, малака оширсин, — деди давлатимиз раҳбари.\nСойип момо Чориева: невара, чевара, эвара ва дуваранинг қўлидан сув ичиш бахти насиб этди\nРАВОН ЙЎЛЛАР МАҚСАДГА ЭЛТАР